
Unele lucruri sunt la fel ca acum un milion de 


ani. 


INTRODUCERE 


Toţi cunoaştem câte un om care, atunci când intra într-o 
încăpere aglomerată, reuşeşte în doar câteva minute să 
detecteze cine e singur şi să lege imediat o discuţie cu 
cineva. Persoanele de felul acesta sunt rareori respinse de 
sexul opus, nu se fac niciodată de râs şi nici nu-i 
stingheresc pe ceilalţi cu replici răsuflate, găsesc foarte 
uşor pe cineva cu care să se întâlnească şi nu ajung 
niciodată în situaţia în care să aştepte, suspinând, un 
telefon. Pur şi simplu, par să aibă darul de a înţelege bine 
sexul opus şi, cel mai important, se pricep de minune să 
făurească relaţii trainice. Care e, aşadar, secretul lor? 
Foarte pe scurt, aceste persoane ştiu să descifreze limbajul 
trupului şi sunt conştiente de importanţa pe care o are 
acesta în viaţa de cuplu. Cc-ai zice dacă ai reuşi să faci şi 
tu la fel? Cu ajutorul nostru, vei vedea că este foarte 


simplu. 


Pe când aveam 11 ani, am început să vând bureţi 
cauciucaţi din uşă-n uşă după orele de şcoală, pentru a 
face bani de buzunar, şi, în scurt timp, am ajuns să citesc 
atât de bine limbajul trupului, încât mi-era foarte uşor să- 
mi dau seama dacă o persoană avea sau nu de gând să 
cumpere de la mine. Asta m-a ajutat să ajung foarte bun în 
afaceri, dar şi să agăţ şi să cunosc fete în cluburi. Puteam 
să-mi dau seama aproape întotdeauna când o fată era 
dispusă să danseze cu mine sau când voia să mă refuze. 
Faptul că am învăţat să citesc limbajul trupului s-a dovedit, 
în timp, de nepreţuit pentru viaţa mea de cuplu, ajutându- 
mă să am o relaţie puternică, şi, cu siguranţă, te poate 
ajuta la fel şi pe tine. Cu excepţia cazului în care ai 
tendinţa înnăscută spre a recunoaşte anumite semnale 
corporale sau ai învăţat acest lucru pe cont propriu, este 


foarte probabil să dai greş. Abilităţile pe care ţi le poţi 


cultiva cu ajutorul acestei cărţi se vor dovedi utile în 
rezolvarea oricărei probleme de cuplu, fie că vorbim 
despre modalitatea prin care să atragi un partener sau să- 
ți dai seama ce tip de persoane sunt atrase de tine, fie deo 
întâlnire sau de menţinerea relaţiei, astfel încât să fie una 


de durată. 


ALLAN PEASE 


Limbajul trupului este foarte important în ritualul curtării, 
deoarece reflectă cât de disponibili, atrăgători, pregătiţi, 
entuziaşti, sexy sau disperaţi suntem. Dacă uneori, în 
timpul  curtării, emitem semnale atent  cântărite, 
intenţionate, în alte cazuri transmiterea lor este 


involuntară. 


> E 


încă nu se ştie clar prin ce mijloace le învăţăm, dar 
cercetările recente susțin că multe dintre ele sunt 
înnăscute. Aceste semnale sunt fundamentale pentru 
întemeierea şi consolidarea unei relaţii, fiindcă ne ajută să 
fim suficient de sensibili şi de implicaţi în legătura cu 
celălalt, pentru a-l putea face fericit. Oricine poate învăţa 
să citească semnalele, acesta fiind, de altfel, şi scopul 
cărţii de faţă. 

Majoritatea speciilor de animale nu au mari probleme în 
găsirea unui partener sau întemeierea unei relaţii. Pentru 
multe specii, femela intră în călduri, masculul se împere- 


chează cu ea şi treaba-i sata. Când vine vorba însă de 
> O 
oameni şi de faptul de a-şi alege un partener, puţini sunt 


cei cu sorti de izbândă şi chiar şi mai putini îsi dau seama 


cum de-au ajuns să reuşească. 


Oamenii sunt singura specie debusolată când vine vorba de 
împerechere. 


În prezent, există circumstanţe amoroase la care strămoşii 


noştri nici nu visau. Ne putem găsi partenerul pe internet 
sau prin speed dating | ne putem cizela imaginea cu 
ajutorul produselor cosmetice sau al chirurgiei plastice, 
putem să ne căsătorim şi chiar să ne recăsătorim. Şi totuşi, 
în ciuda numeroaselor modalităţi şi locuri în care putem 
întâlni dragostea, lumea se află în pragul unei epidemii de 
singurătate. Potrivit cercetărilor, până în anul 2020, 25% 
dintre femeile vestice vor fi singure. în multe regiuni, rata 
divorţurilor a ajuns la 50%. în aceste condiţii, e clar că 
ritualul de curtare şi iubirea au rămas unele dintre cele 
mai puţin înţelese atitudini umane, iar miezul problemei 
este că nu ştim să descifrăm şi să interpretăm corect 


limbajul trupului. 


Limbajul trupului în dragoste îţi va oferi răspunsuri la 
unele dintre cele mai dificile întrebări pe care ţi le-ai pus 
în legătură cu sexul opus şi-ţi va schimba pentru totdeauna 
comportamentul propriu. E ca şi cum până în acest 
moment te-ai fi aflat într-o încăpere întunecată şi, în ciuda 
faptului că ai pipăit obiectele din jur sau uşa, nu ai văzut 
cum arată efectiv. Citind această carte, te vei simţi exact 
ca şi când ai aprinde lumina şi ai vedea, în sfârşit, lucrurile 
care, până mai înainte, zăceau ascunse în colţuri 
întunecate. De-acum vei şti limpede unde se află fiecare şi 
ce să faci cu ele, astfel încât să ai de câştigat, atât tu, cât şi 


viaţa ta afectivă. 


Barbara Pease 


Note: 


1 Metodă populară în multe ţări, mai ales în rândul amatorilor 
de servicii matrimoniale, prin care poţi cunoaşte un număr cât 
mai mare de potenţiali parteneri, discutând efectiv cu fiecare 
în parte şi având la dispoziţie un interval foarte scurt pentru a 
te prezenta şi a aHa detalii despre persoanele care te atrag. 
(JV. trad.) 


CAPITOLUL 1 


Despre ritualul cuplării: 
de ce femeile impun reguli... 
când bărbaţii nu fac decât să le 
ignore 


RRRA 
A 


1. Un bărbat şi o femeie se întâlnesc pe plajă. 
Corpul tāu ştie cel mai bine regulile 
cuplării 

Imediat ce facem cunoştinţă cu cineva, ne şi formăm pri- 
mele pareri referitor la cât de prietenos e, dacă e o 
persoană “dominantă şi dacă are “potențial ca partener 
sexual. De fapt, aproape 90% dintre părerile noastre 
referitor la cât de disponibil sau de potrivit este cineva 
pentru noi se formează în primele patru minute de după 
momentul în care l-am cunoscut. lar ochii nu sunt nici pe 
departe primul lucru la care ne uităm. Dr. Albert Scheflen, 
expert în interpretarea limbajului trupului, a observat că, 
atunci când suntem în compania unei persoane de sex 
opus, trecem prin schimbări psihologice subconştiente. Ne 


încordăm muşchii, în eventualitatea unui contact sexual, 


ne ascundem burta, iar corpul adoptă o poziţie fermă, 
tinerească. Bărbaţii îşi scot în evidenţă mandibula şi-şi 
umflă pieptul, afişând o poziţie dominantă. Femeile 
interesate de sexul opus îşi pun în relief sânii, înclină capul 
într-o parte, îşi trec mâna prin păr sau îşi expun 


încheieturile mâinilor, astfel încât să pară supuse. 


Locul ideal pentru a observa cel mai uşor aceste lucruri 
este pe plajă, atunci când un bărbat şi o femeie se apropie 
unul de altul. Schimbările se produc atunci când cei doi se 
află suficient de aproape unul de altul, cât să se privească 
în ochi, şi continuă şi după ce se îndepărtează. Chiar dacă 
nu- ţi dai seama, corpul tău lucrează în mod subconştient, 
pentru a te recomanda ca un posibil partener sexual. El 
cunoaşte foarte bine regulile cuplării., aşa că, dacă vrei să 


te faci remarcat, lasă-ţi corpul să vorbească! 


Trupul tău reacţionează subconştient în prezenţa sexului 
opus, astfel încât să te facă să pari mai atrăgător. 


învaţă de la albine şi de la păsări... dacă ele 
pot, poţi şi tu! 


La animale, masculii şi femelele folosesc un arsenal sofis- 
ticat de gesturi de curtare pe care, în mare parte, le 
afişează subconştient. De exemplu, la multe specii de 
păsări, masculul se învârte ţanţoş în jurul femelei, emite 
sunete specifice, umflându-şi penele şi făcând tot felul de 
mişcări impozante pentru a-i atrage atenţia, în timp ce ea 
abia dacă-i aruncă o privire. Cu toate că nouă, oamenilor, 
ne place să credem că suntem cea mai evoluată specie, 
ritualul nostru de curtare seamănă foarte mult cu cel al 
animalelor. De fapt, atunci când flirtăm, folosim gesturi şi 
exprimări parcă desprinse din dansul de curtare al 


animalelor, aşa cum le vedem pe posturile de televiziune 


de profil. 


Pe scurt, când cineva vrea să atragă atenţia unei persoane 
de sex opus, o face accentuând lucrurile care-l diferenţiază 
sexual. Dimpotrivă, când vrem să descurajăm pe cineva, o 
lăsăm mai moale cu expunerea sau chiar încercăm să 


ascundem diferentele. 


Evidenţierea diferenţelor dintre cele două genuri este ceea 
ce 
ne face să părem sexy. 


Să vedem, acum, un maestru în acţiune! 


Graham era un tip înzestrat cu abilităţi pentru care 
majoritatea bărbaților ar face orice să le aibă. De fiecare 
dată când mergea la un eveniment, repera imediat 
femeile singure, alegea una şi, intr-un timp aproape 
record, cei doi puteau fi văzuţi îndreptându-se spre 
ieşire, suindu-se în maşină şi pornind spre apartamentul 
lui. Ai fi zis că Graham avea un radar pentru femei 
singure, pe care, apoi, le mai şi convingea să meargă la 
el acasă. Nimeni nu şi-a dat seama cum reuşea... cu 
excepția noastră... 


Tehnica lui Graham era simplă: se concentra asupra 
femeilor al căror limbaj corporal transmitea că sunt dispo- 
nibile şi le răspundea prin propriul arsenal de curtare. 
Cele interesate îi răspundeau, şi ele, prin semnalele 
feminine distinctive, dându-i, în felul acesta, undă verde 
pentru a trece la etapa următoare. Femeile îl descriau ca 
fiind un tip „sexy”, „cu mult umor” sau, în alte cazuri, ca 
pe cineva care le făcea „să-şi simtă feminitatea”. Acestea 
erau reacţiile lor la atenţia susţinută pe care le-o acorda şi 
la semnalele lui de curtare. Bărbaţii, în schimb, îl descriau 
ca fiind libidinos, arogant şi insistent, din cauza 


concurenţei pe care le-o făcea. 


Pentru a stăpâni regulile cuplării, trebuie să înveţi să 
citeşti 
limbajul trupului. 


De ce femeile sunt cele care aleg şi fac 
carțile 

Orice persoană de sex masculin obişnuită să facă ea prima 
mişcare va susţine că, în general, bărbaţii iniţiază 
curtarea. în pofida acestui lucru, toate studiile despre flirt 
arată că, în 90% dintre cazuri, cele care sparg gheaţa sunt 
chiar femeile. Acestea acţionează mai subtil, transmițând 
prin intermediul ochilor, al corpului şi al chipului o serie 
de semnale pe care bărbatul, presupunând că este destul 
de perspicace, le va surprinde şi va acţiona în consecinţă. 
Există şi bărbaţi care- şi încearcă şansele prin cluburi sau 
baruri ca să primească undă verde din partea femeilor, 
însă rata lor de succes este, în general, scăzută, fiindcă, 
fără o invitaţie din partea lor, e ca şi cum ar juca la loto. 
Ca să aibă sorţi de izbândă, bărbatul trebuie să abordeze 
cât mai multe femei, în speranţa că una dintre ele va spune 


„da”, exceptând, desigur, cazul în care arată ca Brad Pitt. 


În ritualul de curtare, găina cântă, iar cocoşul dansează. 


LIMBAJUL TRUPULUI ÎN DRAGOSTE 
REGULA NR. 1 


Orice bărbat care se apropie de o femeie şi intră în 
vorbă cu ea o face, de cele mai multe ori, la invitaţia ei, 
după ce sesizează semnalele transmise de trupul ei. 
Impresia că iniţiativa a fost a lui vine doar din faptul că 


el e cel care s-a apropiat de ea. 


LIMBAJUL TRUPULUI LA ELE 


Succesul femeilor în a avea raporturi intime depinde, în 
mare măsură, de capacitatea lor de a trimite semnale 
bărbaţilor şi de a decoda felul în care li se răspunde. 
Pe de altă parte, problemele pe care le întâmpină 


femeile 


atunci când caută un partener nu au legătură cu citirea 
semnalelor, ci cu găsirea unui bărbat care să 


corespundă criteriilor lor. 


LIMBAJUL TRUPULUI 


La bărbaţi, succesul cuplării depinde de abilitatea lor 
de a interpreta semnalele care le sunt transmise, şi nu 
de numărul flirturilor pe care le iniţiază pe cont 
propriu. Femeile, în majoritatea lor, sesizează gesturile 
de curtare ale bărbaţilor, pe când aceştia din urmă sunt 
mult mai puţin receptivi sau chiar complet în ceaţă 
când vine vorba de aceleaşi semnale, motiv pentru care- 


şi identifică mai greu o parteneră. 


Cascadorii nereuşite în abordarea 
femeilor... 


Majoritatea bărbaţilor nu ştiu să interpreteze mesajele 
subtile pe care le transmit femeile cu ajutorul trupului şi, 
mai mult, cercetările arată că aceştia au tendinţa să 
confunde comportamentul amical şi zâmbetele cu interesul 
sexual. Asta se întâmplă, în principal, din cauză că lumea 
bărbaţilor este mai încărcată sexual decât cea a femeilor; 
bărbaţii au de 10 până la 20 de ori mai mult testosteron 
decât femeile, ceea ce-i face să fie supuşi unei cu totul alte 
presiuni sexuale decât ele. Uneori, aflându-se într-un bar 
sau într-un club, bărbaţii interpretează greşit primele 
semne de interes pe care le afişează o femeie şi se 
lansează în avansuri sexuale stângace, urmate, bineînţeles, 
de o stânjenitoare întoarcere la grupul de prieteni, martori 


la eşec. 


Pentru unii bărbaţi, o doamnă care spune „nu” vrea, de 
fapt, 
să spună „poate”; una care spune „poate” vrea, de fapt, să 
spună „da”; iar cea care spune „da” din prima nu e deloc 


doamnă. 


... Şi de ce unele femei nu sunt curtate 
5 


Când cunosc un posibil partener, femeile execută o serie 
de gesturi subtile, dar de multe ori amăgitoare, pentru a-i 
testa acestuia potenţialul. încă din primele minute de când 
s-au cunoscut, bărbaţii sunt bombardaţi cu un arsenal de 
tehnici de tatonare. Trimiţând semnale ambigue şi 
sporadice, femeile încearcă să-i manipuleze, astfel încât ei 
să-şi arate intenţiile. Acesta e unul dintre motivele pentru 
care multe femei nu reuşesc să-i atragă pe bărbaţi: fiind 
lăsaţi în ceaţă, ei nu le mai curtează, chiar dacă se simt 


atraşi, de teamă să nu fie respinşi. 


Un bărbat nu abordează o femeie decât dacă cad dă semne 
clare şi repetate, astfel încât să fie sigur că nu-i vor fi 
respinse 
avansurile. Aşa se explică faptul că multe femei frumoase, 
dar singure, se plâng că bărbaţii nu fac nicio mişcare. 


Pentru a deveni expertă în curtare, femeia trebuie să 
înveţe să 
transmită semnalele corporale potrivite, iar bărbaţii, să le 
citească. 


CAPITOLUL 2 


Jocul cuplării: 
arta cuplării şi semnalele flirtului 


Multumim pentru 
spectacol, dragule! 
Acum, arată-ne 


cocoşelul! 


Etapele atracției 


La oameni, curtarea presupune cinci paşi simpli, pe care-i 


urmăm cu totii atunci când suntem atraşi de cineva. 


1. Ochii dulci. Ea aruncă o privire în jur, iar un 
bărbat îi atrage atenţia. Aşteaptă ca şi el s-o 
observe, îl priveşte hotărât cam cinci secunde, 
după care se uită în altă parte. în tot acest timp, 
bărbatul continuă s-o privească pentru a o 
surprinde uitându-se din nou. Femeia trebuie să 
arunce asemenea priviri de circa trei ori pentru ca 
bărbatul să înţeleagă mesajul. Aşa debutează un 
flirt ca la carte. 


2. Zambetul. Ea îi zâmbeşte fugar o dată sau de 
mai multe ori. De obicei, este un zâmbet reţinut, 
menit să-i dea de înţeles bărbatului că are undă 
verde. Din păcate, mulţi bărbaţi nu răspund 
acestor semnale, iar femeia rămâne cu impresia că 


nu sunt interesaţi de ea. 


3. Dichisul. Ea se joacă cu părul în jur de şase 
secunde, dând de înţeles că se aranjează pentru 
el. Mai poate să-şi umezească buzele, să-şi fluture 
părul, să-şi aranjeze hainele sau să-şi facă de lucru 
cu bijuteriile. El va răspunde prin îndreptarea 
spatelui,  încordarea abdomenului, umflarea 
pieptului, aranjarea îmbrăcăminţii, trecutul mâinii 
prin păr şi-şi poate agăța degetele de curea sau de 
marginea pantalonilor. Amândoi îndreaptă 
picioarele sau chiar întregul corp unul către altul. 


4. Dialogul. El se apropie şi începe să discute 
despre mărunţişuri, folosind clişee şi alte replici 
prin care vrea să spargă gheaţa, precum: „Nu ne- 
am mai întâlnit pe undeva?” 


5. Atingerile. Ea caută să-i atingă uşor braţul, fie 
din greşeală, fie în alt mod. Atingerea mâinii 
reflectă un nivel mai mare de apropiere decât 
atingerea braţului. Fiecare mişcare este, apoi, 
repetată, pentru a vedea dacă bărbatul este 
relaxat cu nivelul de intimitate creat şi pentru a-i 
da de înțeles că prima atingere n-a fost din 
greşeală. O atingere pe umăr sau o periere 
discretă cu mâna lasă impresia că femeia este 
preocupată de aspectul lui. Strânsul mâinii 
facilitează trecerea spre faza atingerilor propriu- 


zise. 


Se poate ca aceşti primi cinci paşi să pară minori sau chiar 
întâmplători, dar sunt esenţiali pentru începutul oricărei 
legături şi, după cum am văzut, tocmai aici apar 
dificultăţile pentru majoritatea bărbaţilor. Dacă femeile vor 


să încurajeze apropierea din partea bărbaţilor, trebuie 
să transmita mesaje clare, lipsite de 
ambiguităţi, iar bărbaţii trebuie să ştie să le 
citească şi să răâspunda corespunzător. 


Cinci semne de undă verde pe care orice 
barbat trebuie să le recunoască 


Pentru un bărbat, şansele de izbândă la jocul cuplării 
depind, în mare parte, de cât de bine reuşeşte să înţeleagă 
şi să reacționeze la gesturile femeilor, iar în aceste 
condiţii, descifrarea celor mai comune semnale de curtare 
ar trebui să devină o prioritate. în general, când o femeie 
este interesată de un bărbat, face anumite gesturi care 
o scot în evidenţă, inclusiv să-şi treacă mâna prin 
păr sau să-şi aranjeze hainele. O femeie poate să-şi mai 
sprijine una sau ambele mâini pe şolduri, să-şi îndrepte 
picioarele sau tot corpul spre bărbat şi să-i arunce priviri. 
lată câteva dintre cele mai întâlnite semnale şi gesturi de 
curtare la care apelează femeile pentru a da de înţeles că 
sunt disponibile. Bărbaţii care au o problemă cu depistarea 
doamnelor doritoare să ia aminte... 


1. Capul lăsat pe spate şi fluturatul părului 


De obicei, acesta este primul semn pe care-l face o femeie 
în prezenţa bărbatului de care se simte atrasă. îşi lasă 
capul pe spate, pentru ca părul să-i cadă peste umeri şi 
faţa să-i fie vizibilă. Până şi femeile cu părul scurt fac acest 
gest. Este o modalitate subtilă prin care ele încearcă să 
arate că sunt preocupate de impresia pe care i-o lasă 
bărbatului. Mişcarea le mai permite şi să-şi descopere 
axila, ceea ce face ca „aroma sexului”, cunoscută şi ca 


feromoni, să circule spre bărbatul dorit. 


Aranjatul părului lasă feromonii de la baza axilei să se 
răspândească nestingheriţi. 


2. Mângâierea unui obiect cilindric 


Mângâierea unui lucru precum degetul, piciorul unui 


pahar, un cercel mai lung, o ţigară sau orice altceva care 


are o formă falică indica, inconştient, faptele la care e 
posibil să se gândească femeia. Scoaterea şi introducerea 
unui inel pe deget pot fi o altă referire la sex. Când o 
femeie face aceste gesturi, bărbatul îi poate răspunde 
jucându-se cu bricheta ei, cu cheile de la maşină sau cu 
orice obiect personal aflat la îndemână, comunicându-i 
astfel, simbolic, că vrea s-o domine. Dacă o femeie face 
măcar unul dintre gesturile menţionate mai sus şi te 
priveşte direct şi fără întrerupere înseamnă că ai undă 


verde să te apropii. 


Mângâierea piciorului 
unui pahar face referire 
la ceva ce s-ar putea 


3. Atingerea propri ului trup 

Prin intermediul trupului, de exemplu, prin atingerea unor 
părţi ale acestuia, creierul ne exhibă cele mai ascunse 
dorinţe. Femeile au mult mai mulţi receptori tactili decât 
bărbaţii şi, din acest motiv, sunt şi mai sensibile la 
atingere. Când o femeie îşi trece lent şi senzual mâna 
peste coapse, ceafa sau gât sugerează că, dacă bărbatul 
ştie să-şi joace cărţile, poate ajunge s-o atingă în acelaşi 
fel. Totodată, faptul de a se atinge singură o ajută să-şi 
imagineze senzațiile pe care i le-ar provoca el, prin 
aceleaşi atingeri. Aceste gesturi pot fi uneori însoţite de 


încrucişarea şi depărtarea picioarelor. 


4. Orientarea genunchiului şi legănatul pantofului 


Un picior e aşezat sub celălalt şi e îndreptat spre bărbatul 
de care e atrasă femeia. Poziţia este una relaxată, care 
îndeamnă la o conversaţie fără formalităţi şi oferă prilejul 


expunerii coapselor. 


îndreptarea genunchiului către bărbatul de care e interesată. 


| Legănatul pantofului în vârful 
A degetelor denotā, de 


asemenea, o atitudine relaxată şi 
suscitā o impresie falică 


prin împingerea şi scoaterea piciorului din pantof Mulţi 
bărbaţi se simt tulburaţi de acest gest, fără să-şi dea 
seama 


de ce. 


5. Bărbia sprijinită pe mâini 


Pantoful e 
un indicator 


Femeile fac acest gest atunci 


când vor să capteze atenţia unui 
bărbat. Ea îşi pune o mână peste cealaltă, susţinându- şi 
faţa, pentru ca el s-o admire. 


Bărbia sprijinită pe mâini: afişarea feţei pentru a fi admirată. 

PONT 

Dacă eşti bărbat şi intenţionezi să-i faci 
complimente unei femei, fie ele sincere sau nu, e 
bine s-o faci când ea execută acest gest. 


Alte gesturi cu vino-ncoace pe care ar 
trebui să le ştii 

1. Când îşi lasă geanta lângă tine 

Femeile din ziua de azi îşi tratează geanta aproape ca pe o 
extensie a corpului lor, aşa ca se subînţelege ce înseamnă 
s-o plaseze foarte aproape de un bărbat. lar dacă este 


atrasă în mod deosebit de el, e posibil chiar să se joace cu 


geanta sau s-o atingă sugestiv. 


2. Mâna moale 


Când o femeie, fie că merge, fie că stă jos, lasă mâna să-i 
atârne, ca şi cum ar durea-o încheietura, încearcă să trans- 
mită că are nevoie de protecţie şi că ar vrea să i-o oferi. 
Pentru bărbaţi este un gest foarte incitant, deoarece îi face 


să simtă că se pot impune. 
3. Expunerea ostentativă a încheieturii mâinii 


Când este interesată de un bărbat, o femeie va găsi prilejul 
să-şi expună pielea subţire şi moale a încheieturii mâinii şi 
o va face tot mai des, pe măsură ce-i creşte interesul. De-a 
lungul timpului, zona încheieturii mâinii a dat naştere 
multor fantezii erotice, fiindcă este una dintre zonele cu 


pielea cea mai delicată. 


4, Privitul peste umăr 


Umarul ridicat încearcă să reproducă rotunjimea 
sânului. Cu pleoapele semiinchise, ea îi aruncă bărbatului 
o privire furişă, doar atât cât să-i atragă atenţia, iar apoi se 
uită rapid în alta parte. Făcând acest gest, femeia are 
sentimentul că priveşte pe furiş şi că este privită la fel de 
câtre bărbatul vizat. 


Cum sā atragi atenţia 
unui bârbat 


în general, când oamenii se întrezăresc de la distanţă, se 
uită rapid la faţă şi la jumătatea de jos a corpului celui 
care se apropie, pentru a stabili de ce sex este, iar apoi se 


mai uită o dată, pentru a-şi da seama dacă sunt interesaţi. 


Această ultimă privire se numeşte privire intima. 
Bărbaţii şi femeile folosesc această privire pentru a-şi 
arăta interesul, iar cei interesaţi, la rândul lor, vor 


răspunde în acelaşi fel. 


De obicei, când bărbaţii folosesc privirea intimă, femeile 
înţeleg imediat ce înseamnă, dar când o folosesc ele, care 
au o vedere periferică mai amplă, bărbaţii nu-şi dau seama 
că le-a fost aruncată privirea intimă, spre frustrarea 


femeilor care le-o adresează. 


Privirea periferică mai 
amplă a femeilor le ajută 
să nu fie aproape niciodată 
prinse asupra faptului; 
ochelarii de cal ai 
bărbaţilor îi vor trăda 


Cei mai mulţi bărbaţi nu sunt programaţi să perceapă 
acea primă privire pe care le-o aruncă o femeie, aşa că 
e nevoie să repete gestul de aproximativ trei ori până 
ca el să se prindă, de patru ori pentru a-l face să 
reducă viteza 


şi de cinci sau mai multe ori pentru cei mai grei de 
cap. Când, în sfârşit, i-a captat atenţia, poate să 
încerce şi o variantă mai subtilă, ridicând o 
sprânceană, mărind discret ochii, ceea ce confirmă că 
semnalul i-a fost, într- adevăr, adresat lui. Uneori, o 
abordare verbală directă precum „Bună, îmi placi!” e 
cea mai eficientă pentru bărbaţii care se prind mai 
greu. 


În ciuda majorităţii ce refuză să accepte această idee, 
studiile 
efectuate cu camera ascunsă arată că toată lumea 
foloseşte 
privirea intimă, inclusiv călugărițele. 


Trei semne de interdicţie pe care orice 
barbat ar trebui să le recunoasca 


Bob s-a zii lat înjur până când a întâlnit privirea unei 
brunete atrăgătoare. Părea sâ-i zâmbească şi, nefiind 
genul care să stea pe gânduri, s-a dus numaidecăt la ea, 
întrebând-o de vorba. Fa nu părea să aibă multe de spus, 
dar continua să-i zâmbească, aşa ca a insistat. Atunci, 
una dintre amicele sale s-a strecurat în spatele lui şi i-a 
șoptit: „Las-o baltă, Bob... te crede mitocan. „ El a rămas 
cu gura căscată. Dar încă-i zâmbea! Asemenea celor mai 
mulţi bărbaţi, Bob n-a ştiut să intrevadă semnificaţia 
negativă a unui zâmbet cu gura închisă, ce nu lasă să se 
vadă dinții femeii. 
Deoarece foarte mulţi bărbaţi invocă teama de a fi respinşi 
drept principalul motiv pentru care le abordează aşa de rar 
pe femei, e cu atât mai important pentru ei să înveţe să 
recunoască gesturile de interzis pe care le folosesc femeile 


pentru a le da de înţeles că n-au nicio şansă. 
1. Zâmbitul cu gura închisă 


Buzele sunt întinse în linie dreaptă şi dinţii, ascunşi 
vederii. Femeia care zâmbeşte în felul acesta are un 
secret, o părere secretă sau o poziţie pe care nu vrea să ți- 


o împărtăşească. 


Este gestul preferat al celor care nu vor să admită că, de 
fapt, nud plac pe bărbatul cu care stau de vorbă, iar 
celelalte femei îl percep, de obicei, clar, ca pe un semn de 
respingere. Majoritatea bărbaţilor nu au nici cea mai vagă 


idee referitor la ce se întâmplă cu femeia de lângă ci. 


2. Braţele încrucişate 


Una dintre reacţiile normale pe care le deprindem, încă de 
la o vârstă fragedă, este ca, atunci când vrem să ne prote- 
jām, să ne ascundem după grilajul pătuţului. Apoi, cres- 
când, ne ascundem în spatele unor obiecte masive precum 
mobila sau fusta mamei ori de câte ori ne aflăm în situaţii 
în care ne simţim ameninţaţi. Mai târziu, acest compor- 
tament de apărare devine puţin mai complex. Ca adulţi, 
aducem un braţ sau pe amândouă în dreptul pieptului, 
încercând, inconştient, să blocăm ceea ce percepem ca 
fiind o ameninţare sau o circumstanţă din care vrem să 
ieşim. 

> ) > Bariera creată de femei este mai greu de 
sesizat decât cea a bărbaţilor, deoarece, aparent, ai zice că 
doar ţin strâns o poşetă sau un alt accesoriu. 


Geanta poate fi foiosită de femeie pentru a 
transmite ca nu este interesată şi ca 

bărbatul ar trebui să-şi vadă de treabă, dacă vrea 
să-şi păstreze demnitatea intactă. 


Femeile au tendinţa să stea 
cu braţele desfăcute când se află în preajma 
bărbaţilor de care se simt atrase şi sa şi le încrucişeze 

când prin apropiere se află bărbaţi agresivi sau de care nu 
sunt interesate. 


Când te apropii de o persoană de sex opus şi intri în raza 


ei de intimitate, acest lucru se traduce, de obicei, prin 


3. Păstrarea distanţei faţă de 
cineva 


manifestarea unui interes faţă de ea şi, în mod normal, se 
spune că „îi faci avansuri”. Dacă pătrunderea în raza de 


intimitate este considerată intruziune, respectivul om 
se va îndepărta, pentru a-şi redobândi spaţiul personal. 


Un bărbat invadează spaţiul 
personal al unei femei, iar ea 
se îndepărtează, precaută. 


Imaginea de mai sus ilustrează reacţia negativă a unei 
femei al cărei teritoriu este încălcat de către un bărbat. Ea 
se aduce uşor de spate, încercând să păstreze o distanţă 
confortabilă. Intr-o asemenea situaţie, bărbatul ar trebui să 
înţeleagă aluzia şi să se retragă sau să încerce altă 


abordare. 


LIMBAJUL TRUPULUI LA ELE 


Femeile care poartă fustă scurtă îşi ţin picioarele strâns 
încrucişate pentru a se proteja, ceea ce le face să pară 
mai greu abordabile şi să aibă mai puţine şanse să fie 
invitate la dans într-un club. E adevărat că bărbaţilor le 
place la nebunie să se uite la picioarele femeilor, însă 
alegeţi haine în care vă simţiţi bine şi care vă lasă 


trupul să comunice liber. 


Fusta mini poate lăsa impresia 
că femeia este inabordabilă. 


LIMBAJUL TRUPULUI LA EI 


Cercetările arată că femeile se tem de atacurile din 
spate şi sunt prudente atunci când cineva le abordează 
venind dinapoi. Prin urmare, dacă eşti bărbat, e mai 
bine să te apropii de femeia de care eşti interesat 
venind din faţă sau, eventual, poţi încerca să te apropii 
dintr-un unghi de 45 de grade, putând, astfel, s-o 
abordezi relaxat; în plus, este mai puţin agresiv decât 


dacă te apropii din faţă. 


Trei semne de undă verde pe care orice 
femeie trebuie să le recunoască 


Dacă eşti femeie, probabil că vei fi dezamăgită de numărul 
mic al gesturilor de curtare ale bărbaţilor, fiindcă, sincer 
vorbind, chiar nu sunt multe. La fel ca majoritatea 
masculilor de altă specie decât umană, şi bărbaţii afişează 
gesturi de îngrijire atunci când intră în peisaj o 
posibilă parteneră. Işi îndreaptă cravata sau îşi netezesc 
gulerul cămăşii, se scutură de scame închipuite, îşi pipăie 
butonii sau îsi aranjează ceasul şi-şi netezesc cămaşa ori 
restul hainelor. Când vine vorba de ritualuri de curtare, cei 
mai mulţi bărbaţi sunt la fel de pricepuţi ca nişte pescari 
postați în apele râului, încercând să prindă peşti prin lovire 
în cap cu bătui. Femeile au un arsenal cu mai multe nade 
şi sunt mai pricepute la pescuit decât ar putea spera orice 
bărbat să ajungă într-o viaţă. 


Parte din parada pe care o face un mascul în faţa femeilor 
presupune afişarea ostentativă a puterii, a averii şi a 
poziţiei 
sociale. Bărbaţii îşi turează motoarele, se laudă cu cât de 
mult câştigă şi lansează provocări altor bărbaţi. 


În general, bărbaţii nu ştiu să trimită semnalele folosite în 
ritualul împerecherii şi, după cum spuneam mai devreme, 
femeile nu doar că stăpânesc jocul la perfecţie, dar fac şi 
regulile. Bărbaţii nu fac decât să reacționeze la semnalele 
pe care le observă. în ciuda faptului că femeile sunt mereu 
cu un pas înaintea bărbaţilor când vine vorba de 
interpretarea limbajului trupului şi cele mai multe dintre 
ele îşi dau seama pe loc de intenţiile lor, iată totuşi câteva 


gesturi care trădează în mod clar interesul acestora. 


1. Scoaterea în evidenţă a degetelor mari de la mâini 
Degetele mari de la mâini denotă superioritatea. în chiro- 
mantie, cele două degete mari trimit la ideea de tărie de 
caracter şi ego puternic, iar semnalele corporale făcute cu 
acestea sugerează, la rândul lor, o atitudine încrezătoare. 


Degetul mare e folosit pentru a exprima dominarea şi 
capacitatea de impunere. Un bărbat îşi va afişa 


degetele mari în preajma femeilor de care se simte 
atras. Cei care-şi expun vizibil degetele mari se mai 
balansează uneori pe tălpi, înainte şi înapoi, pentru a da 
impresia de înălţime. Alteori, degetele mari sunt ţinute 
afară, suspendate de buzunarele de la spate ale 
pantalonilor, ca şi cum respectivul ar încerca să-şi ascundă 


atitudinea dominantă. 


Uneori, cei care-şi afişează degetele mari 
încearcă să-şi mascheze atitudinea 
încrezătoare şi autoritară, dar sunt, în mod 
sigur, interesaţi de femeia de lângă ei. 


2. Expunerea slițului 
Cel care-şi afişează slitul îsi înfige hotărât ambele picioare 


în pământ, încercând să transmită că nu are de gând să 


plece. Această postură scoate în evidenţă organele 
genitale, dându- i celui care-o adoptă un aer de macho. 


Afişarea slitului este o tehnică 

folosită de duri şi de macho. 


O altă abordare ar fi să se întoarcă spre ea, să-şi îndrepte 
un picior tot în direcţia ei şi s-o privească în ochi mai 
insistent decât în mod normal. Dacă stă jos sau se sprijină 
de un perete, mai poate să-şi depărteze picioarele, pentru 
a-şi expune şliţul. La fel procedează şi maimuţele, şi 


cimpanzeii. 


Evidenţierea şliţului - 
afişarea 


3. Poziția de cowboy 


Degetele mari stau agăţate de curea sau de buzunarele din 
faţă, iar mâinile încadrează zona genitală. Cei mai mulţi 
bărbaţi care aleg această poziţie vor să afişeze o atitudine 
agresivă sexual. Numit, în glumă, gestul specific 


bărbaţilor cu degete lungi, îl mai poţi recunoaşte 
şi după poziţia braţelor, care arată că e gata de atac, în 
timp ce mâinile indică fatis către slit. Bărbaţii îl folosesc 
pentru a-şi marca teritoriul sau pentru a le arăta altor 
bărbaţi că nu se tem. în natură, maimuţele fac, şi ele, 
acelaşi gest, cu toate că nu au curea sau pantaloni. 


y Poziţia de cowboy - degetele lui indică spre ceea ce-arvrea 

Adoptând această poziţie, bărbatul 
vrea să le transmită celorlalţi că este viril şi că poate să 
domine, devenind, astfel, preferatul celor care ies la 
agăţat. Când un bărbat vorbeşte cu o femeie în timp ce are 
această poziţie, având, în plus, pupilele dilatate şi un picior 
îndreptat spre ea, intenţiile lui sunt destul de transparente. 
Este unul dintre gesturile prin care bărbaţii se trădează 


într- un mod nu tocmai inteligent. 


Bărbatul e pus pe fapte mari: picioarele 
depărtate, un picior îndreptat către ea şi şliţul 
expus, la care se adaugă braţele flexate, 
pentru ca el să ocupe cât mai mult spaţiu. 
Limbajul trupului ei, în schimb, transmite, 
printr-o serie de semnale tipice, că el nu are 
nicio şansă: picioarele apropiate, corpul uşor 
întors şi braţele încrucişate, pentru a ocupa 
cât mai puţin spaţiu. Omul nostru o să plece 
cu coada între picioare. 


LIMBAJUL TRUPULUI ÎN 
DRAGOSTE 


REGULA NR, 2 


Femeile devin mai active sexual pe la jumătatea ciclului 
menstrual, atunci când apare ovulaţia şi şansele de 
procreere sunt cele mai mari. în această perioadă, e 
foarte posibil să poarte fuste mai scurte şi tocuri mai 
înalte pe 


stradă sau să danseze, să vorbească şi să se comporte 
mai provocator, precum şi să afişeze semnalele descrise 


anterior în acest capitol. 


LIMBAJUL TRUPULUI LA ELE 


Pentru a calcula interesul unui bărbat faţă de ea, 
femeia va intra uşor în raza lui de intimitate, după care 
se va retrage. Dacă bărbatul e interesat, gestul femeii îl 
va face să intre, la fel, în spaţiul ei de fiecare dată când 
merită. încă o dată, femeia este cea care ridică miza 


flirtului. 


LIMBAJUL TRUPULUI O 


Femeile de pretutindeni se plâng de faptul că, uneori, 
atunci când vorbesc cu un bărbat, el începe dintr-odată să- 
şi atingă zona şliţului, cu o insistenţă mai mare sau mai 
mică. Ideea implicită este că organele lui genitale sunt atât 
de mari şi de grele, încât au nevoie de atenţie constantă 
pentru a preveni întreruperea circulaţiei sangvine. Femeile 
sunt, pur şi simplu, oripilate de ideea că li s-ar putea 


năzări vreodată să se scarpine şi ele în zona intimă în timp 


ce se află în public şi sunt, prin urmare, uimite că bărbaţii 
o fac atât de nonşalant, aproape fără nicio reţinere. Lor li 
se pare dezgustător ca un bărbat care se oferă să le aducă 
o băutură de la bar sau care dă noroc cu alte persoane să 
folosească aceeaşi mână pe care, mai devreme, a dus-o la 
şliţ. Aviz bărbaţilor: evitati să duceţi mâna la slit atunci 


când vă aflaţi în prezenţa unei femei! 


Atingerea zonei şliţului e o bilă neagră 
în ochii femeilor. 


CAPITOLUL 3 


Cum să atragi privirile sexului opus: 
foloseşte limbajul trupului 
pentru a-ţi mări ratingul de cuplare 

Hainele 
| suntexcluse! 

Bob era foarte apreciat printre nudişti. 
Era singurul în stare să care patru cafele şi zece covrigi. 


Cizeleaza-ţi aspectul! 


Ne convine sau nu, felul în care arătăm este foarte 
important atunci când încercăm să atragem sau să ne 
păstrăm partenerul. Persoanele cu care facem cunoştinţă 
îşi formează impresia despre noi, în proporţie de 90%, încă 
din primele patru minute, iar dezirabilitatea noastră fizică 
este evaluată chiar mai devreme, mai precis în primele 
zece secunde. Asta nu înseamnă că, dacă nu arăţi ca Heidi 
Klum sau Brad Pitt, ai zero şanse în faţa sexului opus. Dar 
dacă înţelegem felul în care funcţionează atracţia şir , œ 

aplicăm nişte strategii simple care să ne pună într-o 
lumină avantajoasă, ne putem creşte considerabil şansele. 


Semnalele biologice pe care şi le trimit reciproc cele două 
sexe de când lumea şi pământul sunt resimţite, în 
continuare, la nivel inconştient, aşa că n-avem cum să nu 
reacţionăm la ele. în esenţă, atât creierul bărbaţilor, cât şi 
cel al femeilor sunt programate să fie atrase de cei care 
prezintă o capacitate reală de reproducere şi 
disponibilitate sexuală. Vestea bună e că nu trebuie să fii 
de o frumuseţe arhetipală pentru a avea pe cineva alături. 
Studiile au arătat că avem tendinţa să alegem mai degrabă 
parteneri de pe aceeaşi treaptă estetică cu noi, şi nu unii 
care ne depăşesc. Explicaţia este că persoanele care arată 
mai bine sunt predispuse să calce strâmb, în căutarea unei 
variante mai bune. 


Pentru a atrage un bărbat, femeia trebuie, în primul rând, 
să scoată în evidentă trăsăturile care-i subliniază starea 
bună de sănătate şi disponibilitatea. Bărbatul, pe de altă 
parte, trebuie să- şi pună în evidenţă vitalitatea şi 
virilitatea. lată cum se face că anumite persoane care nu ni 
se par neapărat un etalon în materie de frumuseţe au 
totuşi de unde să aleagă. 


Subliniindu-ţi disponibilitatea 
şi trăsăturile care te diferenţiază de sexul opus, 
vei deveni mai atrăgător/oare pentru potenţialii/lele 
parteneri/e. 


De ce femeile nu ar trebui... 
să dispere 


Unele femei sunt revoltate de ideea că bărbaţii secolului al 
XXI- lea sunt atraşi, în primul rând, de femei frumoase şi 
disponibile, în loc să aprecieze abilităţi mai puţin evidente, 
ca acelea de a şti să educe, să comunice, să fie nişte zeițe 
domestice şi să cânte la pian. Realitatea este că, înainte ca 
el să-ţi poată descoperi toate virtuțile şi talentele 
personale, trebuie mai întâi să-l atragi. Când te duci la 
pescuit, pui în cârlig ce-i place peştelui, nu ce-ţi place ţie. 
Ai gustat vreodată o râmă? Poate că ţie ţi se pare oribilă, 


dar pentru peşte e o delicatesă. 


Femeile alocă de trei ori mai mult timp decât bărbaţii 
ei pe produse de îngrijire. Femeile care nu se preocupă de 
întreţinerea aspectului lor au de pierdut la jocul cuplării. 
Ele apelează la o mulţime de trucuri şi creează efecte 
înşelătoare pentru a atrage un bărbat. Gândeşte-te doar la 
unghiile false, care au rolul de a subţia mâna, la 
implanturile cu silicon, pentru a da impresia de tinereţe, la 
îmbrăcămintea închisă la culoare sau în dungi verticale, 
pentru ca silueta să pară mai subţire, precum şi la vopsitul 
părului în blond, la tocurile înalte şi la desuurile 
modelatoare. Motivul pentru care funcţionează toate 
aceste lucruri este că sunt în acord cu preferinţele sexului 
opus, cu acele impulsuri înscrise în creierul bărbaţilor. 
Femeile nu se străduiesc neapărat să facă aceste lucruri 
pentru ele, ci pentru că asa-şi doresc bărbaţii, iar ele ştiu 
asta. 


Reţine: nu trebuie să arăţi ca Angelina Jolie sau să te 
raportezi tot timpul la alte femei care arată ca ea, dar, 
subliniind aspectele prin care te diferenţiezi de sexul opus 
şi  arătându-ţi disponibilitatea, vei atrage atenția 
bărbaţilor. Sigur, ceea ce spun nu pare neapărat echitabil, 
dar e corect din punct de vedere biologic. 


De ce femeile ar trebui... 
să se lase pe-un picior 


Dovezile medicale arată că o femeie perfect sănătoasă şi 
capabilă să poarte o sarcină prezintă o diferenţă între talie 
şi şold de 30%. Adică circumferința taliei n-ar trebui să 
depăşească 70% din cea a şoldurilor. Asta înseamnă să ai o 
siluetă de clepsidră. De-a lungul istoriei, aceasta este 
proporţia care s-a dovedit a fi cea mai cuceritoare pentru 
bărbaţi. Iar felul în care poţi sublinia această diferenţă 
este simplu: doar înclină-ţi bazinul, astfel încât greutatea 
corpului să cadă pe un picior. 


înclinarea bazinului când stai pe loc îţi scoate în evidenţă 


capacitatea de a purta o sarcină. 


S-a constatat, în cadrul unui experiment, că bărbaţii 
apreciază această diferenţă de 70% dintre talie şi sold 
chiar şi când greutatea femeii este peste medie. Asta 
înseamnă că o femeie poate să depăşească relaxat media 
de greutate dacă prezintă în continuare această proporţie. 


De ce femeile ar trebui... sa-şi fardeze ochii 
> 
şi să poarte lentile de contact 


în aproape toate ţările, ochii mari sunt consideraţi 
atrăgători. Machiajul face ca ochii să pară mai mari, 
recreând o imagine infantilă. Dacă ochii par mai mari în 
comparaţie cu partea de jos a chipului, vor stârni 
sentimente de protecţie din partea bărbaţilor. Când o 
femeie se simte atrasă de un bărbat, pupilele i se dilată, iar 
rimelul, fardul şi conturul de ochi creează, în mod 
artificial, impresia de interes susţinut din partea lor. Cu 
toate acestea, bărbaţii sunt mai atraşi de femeile care au 
un machiaj mai natural decât de cele care-şi aplică fardul 
cu mistria. 


Lentilele de contact dau impresia că ochii sunt 
scânteietori, cu pupilele dilatate, ceea ce explică de ce, în 
cadrul unor experimente în care bărbaţilor le sunt arătate 
fotografii cu femei care poartă lentile de contact, aceştia 
se simt atraşi de ele într-un mod ciudat. 


Industria produselor cosmetice şi de îngrijire destinate 
femeilor 
înregistrează, la nivel mondial, vânzări de peste 50 de 
trilioane de 
dolari. Şi când te gândeşti că totul se întâmplă de dragul 
creării 
iluziei unor semnale sexuale la nivel facial. 


De ce femeile ar trebui... să poarte tocuri 


Tocurile înalte creează impresia de picioare mai lungi şi de 
mers 
legănat, scoțând, de asemenea, în evidentă şi sânii. 


Bărbaţii se dau în vânt după femeile care poartă tocuri 
înalte fiindcă acestea accentuează sexualitatea siluetei 
feminine. Picioarele par mai lungi, spatele se arcuieşte, 
fundul pare mai bombat, laba piciorului, mai mică, iar 
pelvisul este împins înainte. Din acest motiv, pantoful cu 
cel mai înalt toc şi cu baretă în jurul gleznei - cunoscut şi 
ca stiletto - este de departe cea mai importantă piesa din 
trusa de „prim ajutor” a femeilor, în materie de sex. 
Bărbaţilor le plac picioarele atletice, cu forme, fiindcă 
grăsimea de la nivelul picioarelor e un indicator al unei 
lactaţii bune, dar se feresc dacă arată ca şi cum ar fi jucat 
fotbal în naţionala Angliei. 


De asemenea, când o femeie merge pe stradă, pasul ei are 
ceva distinctiv, propriu, care îi pune în evidenţă zona 
pelviană. 'Tocurile accentuează acest balans de pe-un 
picior pe altul, iar o pereche de blugi mulaţi garantează că 
toate privirile se vor îndrepta către posteriorul ei 
proeminent. 


Marilyn Monroe este faimoasă şi pentru faptul că-şi tăia un 
centimetru şi jumătate din tocul stâng, pentru a-şi 
accentua 
balansul soldurilor. 


De ce femeile ar trebui... sa aiba un 
decolteu discret 


Sânii sunt alcătuiți, în principal, din ţesut adipos, fapt care 
conferă sânului rotunjime. Cea mai mare parte a țesutului 
adipos nu are însă nicio legătură cu lactaţia. Altfel spus, 


funcţia esenţială a sânilor este afişarea potenţialului 
sexual. Ei imită imaginea din spate a unei femei, o 
rămăşiţă a vremurilor în care oamenii încă mergeau în 
patru labe. 


Rochiile decoltate şi sutienele cu burete accentuează ideea 
de sexualitate. Din fericire, aproape toate cercetările 
despre sex realizate prin sondaje dovedesc că bărbaţii 
iubesc sânii de toate formele şi mărimile. Decolteul este 
cel care le atâtă imaginaţia cel mai tare, indiferent că 
vorbim despre sâni de mărimea unor mere sau a unor 
pepeni. Când o femeie este atrasă de un bărbat, de multe 
ori se apleacă aducându-şi braţele aproape de corp, astfel 
încât să-şi ridice sânii şi să-si pună în evidentă decolteul. 
Totuşi, când recurgi la acest gest, încearcă să fii mai 
discretă, dacă nu vrei să pară un truc ieftin. 


Ce-i ajunge unei bătrâne până la genunchi, şi unei femei 
tinere 
nu? 
Sânii. 


De ce femeile ar trebui... sa aiba un ruj 
roşu-aprins 


La una dintre emisiunile noastre, am rugat nouă femei să 
se prezinte la o serie de interviuri, atât cu intervievatori 
femei, cât şi bărbaţi. La jumătate dintre interviuri, toate 
femeile s-au dat cu ruj, iar la restul nu. După o cercetare 
făcută în rândul intervievatorilor, rezultatul a fost clar: 
femeile care se dăduseră cu ruj sau care apelaseră la alte 
trucuri pentru a-şi accentua buzele au fost percepute ca 
manifestând un interes mai ridicat fată de ele însele şi fată 
de bărbaţi. Asta înseamnă că ar trebui să; ; 

optezi pentru nuanţe mai aprinse de ruj sau să îţi scoţi 
buzele în evidenţă, dacă vrei să atragi atenţia unui bărbat 
sau să stabileşti o întâlnire, dar nu şi dacă vrei să capeţi o 
slujbă. 

Când o femeie este excitată, buzele, sânii şi organele ei 
genitale se măresc şi se înroşesc, prin vascularizare. Rujul 


este o invenţie egipteană, veche de 4 000 de ani, al cărei 
scop iniţial a fost să reproducă la nivelul feţei organele 
genitale înroşite ale femeii excitate. Aşa se explică de ce 
bărbaţii consideră că rujul roşu este cel mai senzual şi mai 
incitant. 'Ţuguiatul şi trecutul limbii peste buze scot în 
evidentă acelaşi lucru. 


LIMBAJUL TRUPULUI ÎN DRAGOSTE 
REGULA NR. 3 


Cercetările arată că femeile preferă, în general, 
bărbaţii care vorbesc pe un ton calm şi grav, deoarece 
gravitatea vocii indică nivelul testosteronului. 
Schimbarea vocii se vede cel mai bine la băieții aflaţi la 
pubertate, când, datorită transformărilor hormonale, 
vocea se îngroaşă într-un timp foarte scurt. Când un 
bărbat se află în preajma unei femei faţă de care are 
anumite intenţii, este foarte probabil să-i vorbească pe 
un ton mai grav, 


pentru a-şi sublinia masculinitatea, în timp ce femeia va 
căuta să răspundă avansurilor lui pe un ton înalt, 
pentru a-şi accentua feminitatea. 


LIMBAJUL TRUPULUI ÎN DRAGOSTE 
REGULA NR. 4 


Când îi zâmbeşti cuiva, persoana respectivă îţi va 
răspunde la rândul ei, aproape întotdeauna, cu un 
zâmbet, pe principiul cauză-efect. Prin urmare, dacă 
vrei să te faci observat, este foarte important să le 
zâmbeşti celorlalţi şi să-i încurajezi să-ţi zâmbească 
înapoi. Prin urmare, nu fi zgârcit cu zâmbetele când 
vorbeşti cu o persoană de sex opus, iar dacă ai cont pe 
site-uri matrimoniale, alege-ţi o poză de profil în care 
zâmbeşti şi pari fericit. Ideal ar fi să zâmbeşti arătându- 
ţi dinţii, fiindcă zâmbetul cu buzele strânse transmite 
dispreţ sau o atitudine secretoasă. Pentru femei, e bine 
de ştiut că pozele provocatoare dau impresia că sunt 
interesate doar de sex, nu şi de relaţii de lungă durată. 


Este dovedit ştiinţific că, dacă zâmbeşti mai mult, 
ceilalţi îţi vor răspunde într-un mod pozitiv şi te vor 
percepe ca pe o persoană atrăgătoare. 


De ce bărbaţii ar trebui... 
sa-şi etaleze umerii, pieptul şi posteriorul 


Femeile sunt, în general, atrase de bărbaţi cu umerii lăţi, 
pieptul şi braţele musculoase şi posteriorul mic şi 
proeminent. Chiar şi în secolul al XXI-lea, majoritatea 
sondajelor de opinie arată că femeile încă preferă bărbaţii 
cu fizic de gladiator. Pieptul masculin şi-a modificat 
structura în timp astfel încât să favorizeze dezvoltarea 
plămânilor, pentru o mai bună oxigenare a corpului şi 
pentru a înlesni respiraţia în timpul alergatului şi al 
mersului la vânat. în triburile primitive, cu cât bărbatul 
avea pieptul mai mare, cu atât era mai respectat şi mai de 
temut. Bărbaţii îşi pot etala pieptul şi umerii sau îşi pot 
afişa braţele purtând tricouri sau haine strânse pe corp. 


Posteriorul ferm ajută la efectuarea mişcărilor ritmate din 
timpul actului sexual şi la dirijarea spermei câtre 
destinaţie. Un bărbat cu posteriorul gras sau moale 
întâmpină mai multe probleme când trebuie să se mişte 
înainte şi are tendinţa să-şi lase toată greutatea corpului în 
faţă, ceea ce nu e foarte confortabil pentru femeie. Blugii 
strâmţi vor produce întotdeauna efectul maxim. Un pont 
pentru cei cu posteriorul plat: ţineţi-vă telefonul mobil şi 
portofelul în buzunarele de la spate, pentru a da impresia 
de volum. 


Trupul masculin este special construit pentru a urmări, a 
prinde 
şi a se lupta cu animale, dar şi pentru a căra greutăţi şi a 
ucide 
păianjeni. 


De ce bărbaţii ar trebui... 
w [] e! LJ 
sa-şi manifeste dominanta 


În grupurile de babuini şi la nenumărate alte primate, 
masculii îsi afişează dominanta depărtându-şi picioarele şi 
arătându-le tuturor piesa de rezistenţă, în deplinătatea 
dimensiunilor ei, iar prin atingerea ei ocazională îşi 
consolidează poziţia. 


Şi bărbaţii fac la fel pentru a-şi afirma bărbăţia, numai că 
într-un mod mai subtil decât babuinii, în mare parte din 
cauza pedepsei cu închisoarea pe care ar atrage-o un 
asemenea comportament fatis. 


PONT 
Bărbații pot crea acest efect şi purtând pantaloni 
strâmţi, chiloţi mai mici, lăsând sa atârne în față 
capătul curelei sau agăţându'Si cheile în dreptul 
şliţului. 


De ce bărbaţii ar trebui... 
J 
sa se rada o data la trei zile 


Creşterea părului pe faţă e cauzată de hormonii masculini. 
Cu cât nivelul testosteronului la bărbați este mai ridicat 
într-o zi, cu atât părul creşte mai repede. Stresul şi bolile 
inhibă producția testosteronului, motiv pentru care 
bărbaţii bolnavi nu trebuie să se radă la fel de des ca 
restul. Barba de trei zile este, aşadar, aproape ca o 
emblemă a masculinităţii şi a sănătăţii şi funcţionează ca 
un magnet pentru femei. De exemplu, majoritatea femeilor 
consideră că Brad Pitt este mai sexy cu puţină barbă decât 
proaspăt ras. 


Ciocul amplifică dimensiunea bărbiei, maxilarele puternice 
fiind, şi ele, un însemn al bărbăţiei. Din păcate, ciocul îşi 
are originea în imaginile reprezentându-l pe Satan şi deci îi 
poate conferi bărbatului un minus de încredere în ochii 
femeii pe care o curtează. Noi te sfâtuim să nu te 
bărbiereşti cu o zi înainte deo petrecere şi să eviţi ciocul. 


De ce bărbaţii ar trebui... 
să poarte haine ce-i fac să pară puternici 


în cadrul unui experiment, unor femei le-au fost prezentate 
fotografii cu bărbaţi ale căror accesorii şi haine trimiteau 
la un anumit statut: costume, sacouri marinăreşti, cāmăşi 
albe cu cravate de firmă şi ceasuri Rolex. Femeilor li s-a 
cerut să facă un clasament al bărbaţilor în funcţie de 
atracţia pe care o simțeau faţă de aceştia, de cât de 
dispuse ar fi fost să iasă cu ei la o cafea ori la o întâlnire 
sau să întreţină raporturi intime ori chiar să se 
căsătorească cu ei. Femeilor li s-a dat apoi încă un set de 
poze, cu aceiaşi bărbaţi, dar acum purtând haine obişnuite: 
tricouri, blugi, maiouri, şepci sau uniforme de la Burger 
King. Cele mai multe dintre ele au răspuns că ar ieşi mai 
degrabă la o cafea, la o întâlnire sau ar întreţine raporturi 
intime ori s-ar căsători cu acei bărbaţi dacă ar purta haine 
impunătoare decât dacă ar fi îmbrăcaţi cu hainele din al 
doilea set de poze. Experimentul a fost repetat şi în rândul 
altor oameni de culturi diferite, iar rezultatele au fost 
aceleaşi. 


Pe scurt, vânătorul care dovedeşte cele mai bune abilităţi 
de vânătoare, care are cele mai multe vite sau cele mai 
multe giuvaiere şi brățări va fi înconjurat şi de cele mai 
multe femei. 


De ce bărbații ar trebui... să fie la înalțime 


în relaţiile lor 
> > 


Bărbaţii ar trebui să stea drepţi, să ţină capul sus, să fie 
hotărâți şi să poarte îmbrăcăminte de culoare închisă 
pentru a da impresia de înălţime. 


Dr. Bruce Ellis, şeful Catedrei de psihologie experimentală 
de la Universitatea din Canterbury, Noua Zeelandă, a 
descoperit că bărbaţii înalţi au mai multe şanse de 
reproducere decât cei scunzi, nu doar fiindcă înălţimea are 
legătură cu nivelul testosteronului, ci şi pentru că femeile 
îşi aleg parteneri mai înalţi decât ele. Bărbaţii înalţi sunt 
percepuți ca fiind mai capabili să ofere protecţie, iar faptul 
că pot transmite aceleaşi trăsături urmaşilor e un avantaj. 


Ei, în schimb, preferă femeile mai scunde fiindcă le întreţin 
impresia de superioritate despre ei înşişi. 


7 > 


De obicei, vedem pe stradă bărbaţi înalţi cu femei scunde. 
Rar se 
întâmplă invers. 


De ce bărbaţii ar trebui... să înveţe să 


danseze 
> > 


La mulţi bărbaţi, ariile corticale care înregistrează ritmul 
nu sunt la fel de bine dezvoltate ca la femei. Prin urmare, 
ei nu dansează la fel de bine ca ele. Du-te la orice oră de 


aerobic şi uită-te dacă 
> 
bărbaţii, în caz că vezi vreunul!, se sincronizează bine. 


Dacă aceştia ar face măcar un curs elementar de 
rock'n'roll sau de vals, ar fi senzaţia serii la orice 
petrecere şi, în mod sigur, ar atrage privirile femeilor. Se 
spune că dansul este reprezentarea verticală a unor 
dorinţe la orizontală, chiar şi istoria lui indică acelaşi 
lucru. Dansul este un ritual care a evoluat astfel încât să 
permită apropierea dintre bărbaţi şi femei, ca precursor al 
ritualului de curtare, la fel cum se întâmplă şi la animale. 


LIMBAJUL TRUPULUI LA ELE 


Majoritatea bărbaţilor consideră că poziţia „picior peste 
picior” este cea mai provocatoare dintre toate pe care 
le poate adopta o femeie. Este un gest pe care femeile îl 
fac, în mod conştient, pentru a atrage atenţia asupra 
picioarelor. Albert Scheflen este de părere că apăsarea 
puternică a unui picior peste celălalt are rolul de a da 
impresia unui tonus mai bun, încordare care se 
produce, de obicei, atunci când cineva este pregătit 
pentru un act sexual şi care face ca pielea să pară mai 
sănătoasă şi mai tânără. Femeilor li se prezintă această 
poziţie inclusiv la cursurile de bune maniere şi 
modelling. La reprezentantele sexului frumos, oasele 
bazinului şi picioarele au o configuraţie specială, aşa că 
bărbaţii, în majoritatea lor, nu se simt foarte bine stând 
picior peste picior, poziţia fiind un însemn puternic al 
feminităţii. Deloc surprinzător, peste 86% dintre 
bărbaţii care au participat la sondajul nostru despre 
picioarele femeilor au menţionat această poziţie ca fiind 
cea mai provocatoare. 


Picior peste picior: 
poziţia preferată a 


LIMBAJUL TRUPULUI LA EI 


Bărbaţii ar trebui să evite să-şi ţină mâinile în buzunare, 
dacă nu vor ca femeile să rămână cu impresia că nu-şi 
doresc să fie 


abordaţi. Ascunderea mâinilor este un tertip la care bărbaţii apelează des, dacă nu au 
chef să stea la discuţii. înainte vreme, palmele erau văzute precum corzile vocale ale 
limbajului trupului, fiindcă transmiteau mai mult decât oricare altă parte a corpului. 
Ascunderea lor echivalează cu a-ţi ţine gura închisă, pe când expunerea lor transmite 
deschidere şi dorinţa de-a comunica. 


LIMBAJUL TRUPULUI LA ELE 


în cadrul unui experiment, 257 de bărbaţi au fost rugaţi să 
aleagă din 15 fotografii ale unor femei care păreau vesele, 
normale, respectiv triste, în funcţie de cât de atrăgătoare li 
se păreau. Femeile care aveau o expresie tristă au fost 
catalogate drept cel mai puţin atrăgătoare. Despre femeile 
care nu zâmbeau s-a spus că denotă nefericire, iar despre 
bărbaţii sobri înfăţişaţi în fotografii s-a conchis că vădeau o 
atitudine dominantă. Femeile care zâmbesc par mai docile 
şi mai puţin amenințătoare, ceea ce le face să fie abordate 
mai des de bărbaţi. Aşadar, atunci când socializezi şi, mai 
ales, atunci când îţi face un bărbat avansuri, vei avea doar 
de câştigat dacă zâmbeşti şi râzi. Un fapt chiar mai 
interesant este că, deoarece femeile zâmbesc, în general, 
mai mult, au cu 26% mai multe sanse ca bărbaţii să le 
zâmbească la rândul lor. 


Femeile care zâmbesc sunt considerate mai atrăgătoare şi 
abordabile. 


LIMBAJUL TRUPULUI LA EI 
În ritualul de curtare, râsul este un indicator al şanselor de 
formare a unui cuplu. Pe scurt, cu cât bărbatul o face să 
râdă 
mai muie pe o femeie, cu atât ea va fi mai atrasă de el. 
Asta deoarece capacitatea de a-i face pe alţii să râdă 
este percepută ca un semn al dominanţei, iar femeile 
preferă masculii alfa. Aşa se explică de ce simţul 


umorului este în capul listei trăsăturilor apreciate de 
femei. Când o femeie spune: „E un tip atât de amuzant, 

am râs împreună toată seara! ’, de cele mai multe ori 
acest lucru înseamnă că ea a râs toată seara, iar el a 
facut-o să râdă. Ce este important să înțeleagă ei e că 
bărbaţii cu simțul umorului sunt mai atrăgători. Şi, din 


fericire, această calitate poate fi şi cultivată. 


Studiile arată că femeile râd la glumele bărbaţilor de care 
se simt 
atrase, iar bărbaţii sunt atraşi de femeile care râd la 
glumele lor. 


CAPITOLUL 4 


Speed dating, primele întâlniri, 
mersul la petreceri, întâlnirile 
prin intermediul internetului 
şi alte misiuni kamikaze 


Mark credea că întâlnirea merge strună şi şedea alături cu picioarele depărtate, făcându-şi de 
lucru cu cravata şi trecându-şi, entuziast, mâna de sus în jos pe recipientul cu sare. Habar n-avea 
că, de 20 de minute, ea-şi ţinea picioarele încrucişate şi îndreptate către cea mai apropiată ieşire. 


Secretele speed dating-xAui 


Impresia pe care şi-o fac ceilalţi despre tine 
se conturează, în proporţie de 90%, 
în primele patru minute, iar la baza ei stă, în jur de 60- 
80%, 


limbajul nonverbal. 


La speed dating, prima impresie este crucială. La fel cum 
la un interviu pentru un job prima impresie pe care şi-o 
face angajatorul este esenţială, şi la speed dating primele 
15 secunde de interacţiune sunt de-ajuns ca să-şi dea 
seama cineva dacă va dori să te mai vadă sau nu. 

La finalul întâlnirilor, mare parte din ceea ce vorbiţi este 


dat uitării, rămânând doar prima impresie. 


lată cinci reguli de aur pentru a avea succes la speed 
dating. 


1. Apropierea 


Când vine momentul să vorbeşti cu cineva, mergi sigur pe 
tine, dar cu pas cadenţat, ca la un marş, pentru a-ţi arăta 
încrederea şi entuziasmul că ai prilejul să-l cunoşti. 


2, Salutul 


Zâmbeşte şi, dacă respectivul îţi întinde mâna, ţine palma 
dreaptă şi strânge-i mâna cu aceeaşi putere cu care ţi-o 
strânge şi el pe a ta. Prezintă-te şi încearcă să-i pronunţi 
numele de două ori în primele 15 secunde după ce-aţi făcut 
cunoştinţă. lar apoi încearcă să nu vorbeşti mai mult de 30 
de secunde odată. 


„Sper că n-am vorbit prea mult." 


3. Gesturile 


încearcă să reflecţi gesturile şi expresiile celuilalt de 
fiecare dată când e posibil. Dacă eşti femeie şi nu vrei să 
pari prea zăpăcită, evită să ai o mimică foarte expresivă. 
încearcă să te simţi bine şi să pari interesată şi nu uita să 
zâmbeşti larg. 


4. Distanta 


Respectă spaţiul celuilalt, dar nu sta nici prea departe de 
el, dacă nu vrei să pari distant. Dacă te apropii prea mult, 
celălalt e posibil să menţină distanţa lăsându-se pe spate 
sau făcând gesturi repetitive, cum ar fi să bată în masă cu 
degetele. 


5. Retragerea 


Când îţi iei la revedere, spune-i celuilalt, din nou, pe nume. 
După ce te ridici şi pleci dintr-un loc, oamenii se uită la 
tine din spate, deci, dacă eşti bărbat, ai grijă să-ţi cureţi 
pantofii şi la spate. Mulţi bărbaţi uită să facă acest lucru, 
iar femeile observă imediat. O femeie, când se pregăteşte 
să plece, îşi aranjează hainele şi părul la spate, astfel încât 
cel care-o priveşte să aibă o vedere bună şi din acest 
unghi. 


Că ne convine sau nu, toţi se uită la o femeie când se 
întoarce cu 
spatele şi pleacă, chiar dacă nu le-a plăcut în mod deosebit 
cum 
arăta din fată. 


LIMBAJUL TRUPULUI ÎN DRAGOSTE 
REGULA NR. 5 


Regulile pentru speed dating sunt aceleaşi ca pentru 
orice întâlnire faţă-n faţă. De cele mai multe ori, el vrea 
să se uite în voie la părul ei, la picioare, la siluetă şi la 
aspectul ei per total. Dacă ea îl priveşte deseori în ochi, 
după cum obişnuiesc multe femei să facă la prima 
întâlnire, nu-i mai dă bărbatului posibilitatea s-o 
analizeze, iar acesta se vede nevoit s-o analizeze pe 
furiş şi nu mai este atent la discuţie. Multe înregistrări 
video au arătat că şi femeile îi analizează pe bărbaţi în 
acelaşi fel, dar, având o vedere periferică mai bună, 
sunt surprinse mai greu. 


PONT 

Când mergi la speed dating, strânge-i mâna 
celuilalt şi apoi lasă-i un interval de două-trei 
secunde în care să te analizeze în voie din cap 
până-n picioare. întoarce-te să-ţi agăţi haina în 
cuier sau geanta de spătarul scaunului ori trage-ţi 
scaunul mai aproape şi apoi ridică-ţi încet 
privirea. 


Cinci ponturi pentru speed dating 


1. Axează-te pe gesturi pozitive, întrucât acestea îţi 
consolidează încrederea în tine, şi ceilalţi te vor 
vedea într- o lumină bună. 


2.Dă uşor din cap când asculţi ce spune o persoană 
de sex opus. li arăţi, astfel, celuilalt că eşti 
interesat de ce are de zis. încearcă şi să-ţi înclini 
uşor capul într-o parte. 


3.Atenţie la poziţia corpului! Trebuie să pari 
degajat şi totuşi interesat. Când îl asculţi pe 
celălalt, apleacă-te uşor în fată. 


4. Când gesticulezi, ţine degetele unite şi ai grijă ca 
mâinile să nu depăşească nivelul bărbiei. 


5.Nu-ţi  încrucişa braţele şi lasă-ţi trupul să 
transmită deschidere şi disponibilitate. 


Sfaturile noastre 
pentru o primă întâlnire perfectă 


1.Alege un loc cu lumină difuză. Când o femeie 
este atrasă de un bărbat, i se dilatează pupilele, 
iar el răspunde în acelaşi fel. Cercetările au arătat 
că, atunci când bărbaţii se uită la filme 
pornografice, pupilele li se dilată de trei ori peste 
dimensiunea normală. Motivul pentru care cele 
mai romantice întâlniri sunt cele pe semiîntuneric 
este că, în acest cadru, pupilele celor doi se dilată 
spontan şi creează impresia de atracţie între ei. 


2.Evită locurile cu muzică dată prea tare, dacă nu 
vrei să ajungeţi să ţipaţi unul la altul pe un ton din 
ce în ce mai înalt, părând că vă certaţi. Alegeţi 
mai degrabă un loc cu muzică ambientală, care se 
aude în surdină, ca să puteţi ajunge amândoi la 
starea necesară pentru a înfiripa uşor o relaţie. 


3. înclină'ţi corpul la un unghi de 45 de grade faţă 
de cealaltă persoană, astfel încât să pari 
prietenos şi deschis, dar nu prea păâtimaş. Apoi, pe 


măsură ce lucrurile devin mai intime, poţi trece la 
un unghi de zero grade. 


Care este organul ce poate creşte de trei ori peste 
dimensiunea lui normală atunci când un bărbat este 
excitat? 


Cum să te asiguri că întâlnirea e vibrantă 


Când doi oameni se află în primele stadii ale curtării, vei 
observa că mişcările lor se sincronizează, ca într-un dans. 
De exemplu, când femeia soarbe din vin, bărbatul se şterge 
în colţul gurii. Sau când el începe o propoziţie, uneori o 
termină ea. Când cineva spune despre doi oameni că 
„vibrează la fel” sau că „există chimie între ei”, se referă la 
genul acesta de comportament sincron. Alt exemplu: 
uneori, când mergem la restaurant, ezităm să luăm o gură 
de mâncare sau să gustăm din băutură dacă partenerul nu 
vrea, şi el, acelaşi lucru. Dacă facem aceste acţiuni singuri, 
simţim că pierdem sincronicitatea. De aceea, înainte să 
comandăm, uneori întrebăm „tu ce-ţi iei?”, ca şi cum am 
vrea să ne oglindim preferinţele. 


PONT 


Când eşti la întâlnire, încearcă să reproduci subtil 
poziţia corpului celuilalt, unghiul în care stă 
acesta înclinat, gesturile şi tiparele lui de vorbire. 
Până să-ţi dai seama, te va considera o persoană 
în compania căreia-i face plăcere să stea şi cu 
care-i vine uşor să comunice. Si asta fiindcă se 3 
> > 
regăseşte în tine. 
Persoanele cu sentimente similare ajung să aibă 
şi acelaşi limbaj al trupului. 
Procesul se numeşte oglindire şi se traduce prin: „Uită-te 
la mine! 


Simt aceleaşi lucruri ca tine.” 


Privirile insistente pot crea sentimentul de intimitate. 


întâlnirile aranjate... când doar ochii 
contează 


Odată, pentru o emisiune TV, am apelat la o agenţie matri- 
monială şi am făcut un experiment. Bărbaţilor pe care i-am 
cooptat le-am spus că femeile selectate, cu care urmau să 
se întâlnească, erau considerate cele mai potrivite pentru 
ei şi că aveau motive să se aştepte la o seară plăcută şi 
reuşită. I-am explicat însă fiecărui bărbat că partenera cu 
care urma să se vadă suferise un accident la ochi în 
copilărie şi că se simte destul de stingherită din cauza 
asta. Am adăugat că nu ştim despre care ochi este vorba, 
dar că, dacă se vor uita cu atenţie, vor observa singuri 
defectul. Le-am spus acelaşi lucru şi femeilor, astfel încât, 
atunci când s-au întâlnit în sfârşit, cu toţii s-au uitat lung 
unii la ochii celuilalt, încercând să-l depisteze pe cel cu 
problemă. Rezultatul a fost că fiecare cuplu a declarat, la 
final, că întâlnirea a fost intimă şi romantică, reieşind, mai 
apoi, că probabilitatea să iasă şi la o a doua întâlnire era 
cu 200% peste media agenţiei. 


Când o femeie se simte atrasă de un bărbat şi invers, 
fiecare îl va privi insistent pe celălalt. Acest lucru îi 
transmite, de exemplu, bărbatului că ea îl place, aşa că o 
va plăcea şi el, la rândul lui. Cu alte cuvinte, când te afli în 
preajma persoanei de care te simţi atras, privirile ar trebui 
să vi se întâlnească preţ de circa 60-70% din timpul pe 
care-l petreceţi împreună. 


LIMBAJUL TRUPULUI LA ELE 


Când vorbesc cu un bărbat, în special în primele faze 
ale curtării, femeile trebuie să-şi controleze mimica, 
dacă nu vor să fie considerate prea exuberante, 
disperate sau intimidante. Şi mai important: nu oglindi 
ceea ce crezi că gândeşte celălalt! Dacă interpretezi 
greşit anumite gesturi, întâlnirea se poate transforma 
într-un fiasco şi nu vei reuşi decât să pari ciudată şi 
aiurită. 


LIMBAJUL TRUPULUI LA EI 


Mimica unui bărbat este de trei ori mai săracă decât a 
unei femei. Chipul bărbatului e mai inexpresiv din 
cauza modului în care a evoluat specia: bărbaţii au fost 
nevoiţi să-şi reprime emoţiile pentru a evita atacurile 
rivalilor şi pentru a lăsa impresia că deţin controlul. Aşa 
se face că femeile au uneori sentimentul că bărbaţii nu 
le ascultă sau că nu le pasă. Femeilor le place să se 
simtă înţelese şi, prin urmare, bărbaţii ar trebui să 
reproducă expresiile lor faciale în timp ce le ascultă. 
Unii spun: „O să mă creadă efeminat”, însă cercetările 
arată că aceste tehnici de oglindire le fac pe femei să-i 
considere pe bărbaţi grijulii, inteligenţi, interesanţi şi 
atrăgători. 


Tomografiile arată că bărbaţii resimt emoţiile 
la fel de puternic precum femeile, însă evită să 
şi le manifeste în public. 


Uita-te sub masa... 


Vrei să ştii dacă întâlnirea merge bine? Uită-te sub mas 
Picioarele şi labele picioarelor spun foarte multe despre 
atitudinea cuiva, mai ales că majoritatea persoanelor nu 


acordă atentie felului în care şi le tin şi nu se gândesc să 
simuleze cu ajutorul lor, aşa cum fac, de pildă, prin 
intermediul chipului. Persoana din faţa ta poate să pară 
stăpână pe sine şi relaxată, dar să bată, în acelaşi timp, cu 
piciorul în podea sau să-l bâţâie pur şi simplu, ceea ce 
transmite frustrarea provocată de faptul că nu se poate 
eschiva din respectiva situaţie. 


Membrele încrucişate denotă o atitudine retrasă, închisă 
sau nesiguranţă. Când o femeie nu este interesată de un 
bărbat, poate să-şi încrucişeze braţele şi, totodată, să-şi 
retragă din direcţia lui picioarele aşezate cruciş, 
comunicându-i, astfel, că nu are şanse. În schimb, o femeie 
interesată se deschide complet câtre bărbatul de care este 
atrasă. 


Bâţâitul din picioare este modalitatea prin care creierul 
unei 
persoane încearcă să transmită că vrea să iasă din acea 
situaţie. 


.. Şi ia seama la încrucişarea picioarelor în 
dreptul gleznelor! 


încrucişarea gleznelor: 
e evident, cei doi nu vor petrece prea mult timp împreună. 


Atunci când discutăm cu cineva, până şi picioarele noastre 


participă la dialog. încrucişarea gleznelor indică faptul că 
interlocutorul ascunde o emoție negativă, nesiguranţă sau 
teamă. Picioarele sunt, de obicei, ţinute sub scaun, ceea ce 
înseamnă că avem de-a face cu o persoană rezervată. Se 
poate observa această poziţie în special la pacienţii aşezaţi 
pe scaun la stomatolog. 


PONT 


Dacă eşti la întâlnire şi-ţi dai seama că partenerul tău 
stă cu gleznele încrucişate, încearcă să-i adresezi 
întrebări care atrag răspunsuri pozitive. Cercetările 
noastre au arătat că, atunci când pui întrebări, în 42% 
dintre cazuri celălalt devine mai relaxat şi îşi va 
descrucişa şi gleznele. 


La petreceri: cum să nu faci o gafă atunci 
când strângi mâna cuiva 


Multe femei şi multi bărbaţi se simt oarecum stânjeniţi 
atunci când sunt puşi în situaţia de a saluta o persoană de 
sex opus, ceea ce face ca, uneori, relaţia să înceapă cu 
stângul. 


Majoritatea bărbaţilor ne-au spus că, în copilărie, au primit 
câteva indicaţii de la taţii lor despre cum să dea noroc, 
însă nu multe femei pot spune acelaşi lucru. 


Pentru adulţi, această lipsă de antrenament poate duce la 
comportamente stângace, ca atunci când un bărbat îi 
întinde mâna unei femei, care, fiind ocupată să-l analizeze, 
nu-i observă gestul. Urmează o clipă de stânjeneală, în 
care bărbatul rămâne cu mâna întinsă, până când se 
hotărăşte s-o retragă subtil, sperând că ea nu l-a văzut. 
Tocmai atunci, ea observă gestul şi, vrând să-i răspundă, îi 
întinde prea târziu mâna şi rămâne, la rândul ei, cu ea în 
aer. 


El se grăbeşte să-i strângă mâna din nou, iar rezultatul e o 
încurcătură de degete care seamănă cu o îmbrăţişare între 
două caracatiţe nerâbdâtoare. 

PONT 


Dacă eşti la o petrecere sau la un eveniment şi ţi 
se întâmplă ceva similar, prinde-i celuilalt mâna 
dreaptă cu stânga ta şi apoi cuprinde-o şi cu cea 
dreaptă, în timp ce-i spui zâmbind: „Hai să 
încercăm din nou!” Un asemenea gest îţi aduce 
multe puncte în ochii celuilalt, deoarece arată că- 
ţi doreşti suficient de mult să-l cunoşti, încât vrei 
să-i strângi mâna cum se cuvine. 


Nu cumva ne-am mai vazut? 


Când faci cunoştinţă cu o persoană de sex opus, e bine să 
te foloseşti de „puterea atingerii”, dacă vrei să faci 
impresie. Dacă- i întinzi cuiva mâna dreaptă în timp ce-l 
atingi uşor cu mâna stângă, vei face o impresie puternică. 
La fel, dacă atingi mâna cuiva în timp ce-i oferi ceva, vei 
avea o bilă albă. Ambele gesturi vor crea o legătură de 
moment între voi. Atingerea trebuie totuşi să se producă 
discret, altfel vei fi percepută ca o persoană dubioasă. 


PONT 


Data viitoare când vei face cunoştinţă cu cineva 
de sex opus şi vei avea ocazia să-i strângi mâna, 
întinde-i-o pe cea stângă, atinge-i uşor cotul timp 
de două-trei secunde, repetă-i numele, să te 
asiguri că l-ai reţinut bine, şi priveşte-i reacţia. Nu 
doar că persoana respectivă se va simți 
importantă, dar în felul acesta îi vei învăţa şi 
numele, repetându-l. De asemenea, când îi dai 
cuiva un pahar sau o haină, încearcă să-i atingi în 
treacăt mâna şi vei observa imediat o reacţie 
pozitivă. 


LIMBAJUL TRUPULUI LA ELE 


La petreceri, toată lumea vrea să analizeze vizual persoanele de 
sex opus, iar femeile, având o vedere periferică mai largă, riscă 
mai puţin să fie prinse asupra faptului. Bărbaţii, având o 
privire de tip tunel, le cântăresc pe femei de sus în jos intr- 
un mod care nu lasă loc de interpretări. De asta se spune despre 
bărbaţi că sunt fustangii, cu toate că cercetările arată că şi 
femeile fac la fel, ba chiar mai des. Prin urmare, dacă bărbaţii 
sunt prinşi mai frecvent cu mâţa-n sac este din cauza privirii lor 
de tip tunel. 


Coborârea privirii în timpul unei conversații are explicaţii 
diferite în cazul femeilor şi al bărbaţilor. La bărbaţi este un 

prilej pentru scanarea femeii din cap până-n picioare. La femei 
are rol dublu: de a-l lăsa pe el s-o analizeze şi de a părea 
supusă. 


De ce bărbaţii nu te privesc în ochi atunci când vorbeşti cu ei? 
Fiindcă sânii nu au ochi. 


LIMBAJUL TRUPULUI LA 


Cum să-ţi dai seama, la o petrecere, cine e disponibil 
şi cinloariueşti bărbat şi vrei să ştii câte dintre femeile de 
lao? >” 
petrecere te plac pune-ti un costum si o cravată 


Dacă eşti la o petrecere şi vrei să-ţi dai seama cine e 
disponibil şi cine nu, uită-te la şoldurile celorlalţi 
atunci când se salută. Distanţa pe care o lasă două 
persoane între şolduri atunci când se îmbrăţişează 
spune multe despre tipul de relaţie în care se află. 
Dacă există o oarecare intimitate fizică între ei, 
aceştia îşi vor apropia trunchiul, intrând într-o zonă 
de intimitate pronunţată. Această apropiere diferă 
foarte mult de cea din situaţia în care te îmbrăţişează 
un străin la petrecerea de Revelion ori soţul celei mai 
bune prietene sau mătuşa ta drăguță, Sally. 


Cu cât două persoane sunt mai apropiate emoţional, cu atât stau 
mai aproape una de cealaltă. 


Când ne sprijinim de umărul cuiva sau îl luăm de braţ, 
ne asumăm un oarecare drept asupra spaţiului său. 
îndrăgostirii se ţin de mână sau pe după mijloc când 
sunt în public tocmai pentru a le arăta potenţialilor 
rivali că se revendică reciproc. O femeie îi scutură 
soţului hainele de scame pentru a le transmite 
celorlalte că „e luat”. Acelaşi comportament îl 
afişează şi cei care sunt atraşi de cineva, fără a avea 
neapărat o relaţie cu acea persoană. Este un 
comportament de asumare a spaţiului celuilalt, prin 
care cineva vrea să spună lumii: „Stai în banca ta, că 
de nu...” 


Jos mâinile, e 


În doi, eşti însoţit... în trei, e deja 
aglomerat 


Atunci când trei persoane încep o discuţie la o petrecere 
sau la un eveniment, poziţia în care sunt aşezate poate 
descrie, iniţial, un triunghi, dar în final, două dintre ele se 


vor rezuma la o poziţie exclusivistă, lăsând-o pe dinafară 
pe a treia. Când ajungi într-o asemenea situaţie, e bine să 
te retragi subtil, dacă nu vrei sa fii exclus într-un mod mai 
jenant. Alte semne evidente ale excluderii sunt şi 
îndreptarea piciorului către persoana de care eşti interesat 
sau încrucişarea genunchilor în direcţia ei. 


... dar apoi 
devine evident 


pe cine preferă. 


în imaginea de mai sus, cuplul ar vrea ca al treilea 
să plimbe ursul. Singurul mod în care mai poate fi 
acesta inclus în discuţie ar fi să-şi tragă un scaun 
în faţa celor doi şi să încerce să reformeze poziţia 
triunghiului sau să găsească alt mod prin care să 
rupă formaţia închisă. 


Bărbatul din stânga afişează un evident comportament de curtare, având o 
poziţie ţanţoşă, cu degetele mari îndreptate spre şliţ. Femeia este receptivă şi 
dă semne că este şi ea interesată. Celălalt bărbat ar trebui să se retragă. 


_ LIMBAJUL TRUPULUI 
IN DRAGOSTE 


REGULA NR. 6 


Istoric vorbind, fumatul 
a fost folosit ca un alt 
prilej de a sublinia 


diferenţele dintre cele 
două sexe: femeii îi permite să-şi scoată în evidenţă 
zona delicată din jurul încheieturii, să-şi expună corpul 
în faţa bărbatului şi în acelaşi timp să folosească ţigara 
pe postul unui mic falus care este strâns seducător 
între buze. 


Cheia atracției sexuale pe care o percepem la o femeie 
care fumează este atitudinea supusă pe care o implică; 
o femeie care fumează lasă impresia că poate fi 
convinsă să facă şi alte lucruri mai puţin ortodoxe. 
Bărbaţii îşi pot sublinia masculinitatea ţinând ţigara în 
mod misterios între degetul mare şi arătător sau 
mijlociu. Totuşi, astăzi, în multe locuri, fumatul a 
devenit la fel de agreat ca un pârţ într-un costum de 
astronaut, deci încearcă să eviţi să fumezi în preajma 
persoanelor de sex opus, dacă nu sunt ele însele 
fumătoare. 

Dacă vrei să înveţi să minţi, trebuie să încerci, pe cât 
posibil, să nu-ţi expui corpul, fiindcă, în cele din urmă, 
limbajul trupului te va trăda. în consecinţă, e mult mai 
simplu să minţi printr-un e-mail sau pe internet. Aşa se 
explică de ce o mulţime de persoane care, în general, 
nu obişnuiesc să mintă totuşi o fac, mai ales cu privire 
la vârstă, trecut şi ocupaţie şi în special pe site-uri 


matrimoniale şi pe Facebook - minciuni pe care nici nu 
s-ar gândi să le spună dacă ar sta faţă-n faţă cu cineva. 
Mulţi oameni mint pentru a-şi creşte ratingul 

de cuplare pe termen scurt, dar, odată ce ajung s-o 
cunoască pe persoana respectivă, sunt tentaţi să-i 
spună adevărul, tocmai fiindcă este mai dificil să susţii 
o minciună fată-n fată. 


Pe site-urile matrimoniale, bărbaţii exagerează de multe 
ori cu 
privire la criterii importante pentru femei: mint în legătură 
cu 
ocupaţia, salariul, angajamentele şi nivelul lor de 
implicare, 
pentru a-şi mări ratingul de cuplare. 


Atenţie! Cel mai periculos tip de mincinos pe care-l poate 
întâlni o femeie este mincinosul romantic. Există 
mincinoşi romantici absolut specializaţi în a ascunde că 
sunt căsătoriţi sau experţi în a se da drept avocaţi ori 
oameni de afaceri, pentru a obţine favoruri sexuale sau 
bani de la femeile naive. Mincinoşii romantici se simt în 
largul lor interacţionând pe chat şi pe siteuri matrimoniale 
sau de socializare. Sfatul nostru e să nu înghiţi găluşca din 
prima. Dacă ai îndoieli în privinţa lui, cercetează-l bine, 
chiar dacă asta înseamnă să iei legătura cu fosta lui 
prietenă sau să pui un detectiv pe urmele lui. Ai grijă să nu 
devii victima unor clişee romanţioase sau a hormonilor 
care tropăie! 


CAPITOLUL 5 
La bine şi la râu: 
găsirea unui partener stabil, 


cererea în căsătorie şi gestionarea 
problemelor care apar în relaţie 


îmi doresc deschidere, sinceritate şi fidelitate. Nu-mi plac bărbaţii cărora le arde 
dejoacă! 


Dragostea începe cu dorinţa, care poate să dureze câteva 
ore, câteva zile sau câteva săptămâni. Apoi urmează 
pasiunea, care durează, în medie, de la trei până la 12 luni, 
până se naşte ataşamentul. 


Atunci când, după aproximativ un an, ameţitorul cocteil de 
hormoni nu ne mai îmbată la fel, ne putem privi partenerul 
cu luciditate, iar obiceiurile mici care la început ni se 
păreau delicioase pot deveni chiar enervante. 


Când un bărbat îi deschide portiera soţiei, un lucru e sigur: 


fie 
maşina e nouă, fie soţia. 


Găsirea partenerului potrivit înseamnă să stabileşti ce 
lucruri vei avea în comun cu acea persoană pe termen 
lung, iar asta trebuie făcut înainte să înceapă beţia 
hormonilor. Când se va stinge pasiunea mistuitoare - şi se 
va stinge -, te vezi păstrând relaţia pentru mult timp cu 
acea persoană? 


Pentru multe femei, căsătoria nu mai durează 
o viaţă-ntreagă. Viaţa e prea lungă. Căsătoria durează atât 
cât 
durează şi dragostea. 


Cum pot femeile să atragă un partener 
stabil 


Multe femei se plâng că bărbaţii caută doar sex ocazional 
şi evită angajamentul. Intervenind asupra limbajului 
trupului şi asupra semnalelor pe care le transmiţi, vei 
vedea că e posibil ca bărbaţii pe care-i atragi să fie 
interesaţi de tine pe termen lung. 


Nu ceda din prima! 


Din cercetările despre iubire, a reieşit că sfiala şi 
atitudinea rezervată le garantează femeilor succesul, 
atunci când vor să atragă parteneri stabili. Timiditatea dă 
impresia că femeia se lasă, probabil, greu cucerită şi este 
şi un indicator al fidelității, calitate care se situează în 
vârful preferințelor masculine când vine vorba de 
partenera de viaţă. Dacă femeia este percepută ca fiind 
„uşoară”, el va presupune că se va lăsa uşor cucerită şi de 
alţi bărbaţi, ceea ce-i afectează certitudinea asupra 
paternităţii. A face pe inaccesibila este o strategie 
excelentă, fiindcă satisface unele dintre cerinţele primare 
ale bărbaţilor când vine vorba de _ trierea femeilor: 
fidelitatea şi siguranţa că, făcând copii, aceştia vor fi într- 


adevăr ai lor. 


„Sunt primul bărbat cu care ai făcut dragoste?” întrebă el. 
„Tot ce 
e posibil. îmi pari cunoscut”, spuse ea. 


Pentru bărbatul aflat doar în căutarea unei partenere 
pentru sex, timiditatea este un minus, fiindcă indică faptul 
că va trebui să depună mult efort şi energie pentru a o 
cuceri. O femeie care nu vrea să cedeze îşi creşte ratingul 
de cuplare, deoarece îl forţează pe bărbat să se uite la ea 
ca la o potenţială parteneră pe termen lung. 


Căsnicia e ruptă din rai. Pe de altă parte, tot de acolo vin şi 
tunetele, şi fulgerele. 


Dacă vrei să pari timidă, îţi recomandăm să încerci să 
zâmbeşti privind pe sub gene, cu capul puţin într-o 
parte. Cu capul uşor plecat şi lăsat într-o parte în timp ce-l 
priveşti pe sub gene, afişând, totodată, un zâmbet sfios, 
pari tânără şi jucăuşă. Acest zâmbet timid este preferatul 
bărbaţilor de pretutindeni, deoarece femeia care zâmbeşte 
asa le trezeşte sentimente paterne şi dorinţa de-a o ocroti 
şi a avea grijă de ea. Acesta este unul dintre zâmbetele 
Prințesei Diana, prin care a reuşit să cucerească inimile 
tuturor. 


A/zzz uşor cu pielea la vedere! 


în cadrul unui studiu, unor bărbaţi şi femei le-au fost 
prezentate imagini cu reprezentanţi ai sexului opus. Cu cât 
o femeie lăsa mai multă piele la vedere, cu cât purta haine 
mai mulate şi mai provocatoare, cu atât bărbaţii o vedeau 
mai mult ca pe o parteneră sexuală şi mai puţin, probabil, 
ca parteneră de viaţă. Cu cât rochiile lor erau mai scurte şi 
decolteurile, mai adânci, cu atât bărbaţii îşi aminteau mai 
puţin - sau deloc - ce le spuneau femeile. 
Cu cât o femeie se acoperă mai bine, în special în zonele 


erotice, 
cu atât are mai multe şanse să fie percepută ca o 
potenţială 
parteneră pe termen lung. 


Cum să-ţi dai seama dacă te place cu- 
adevărat 


Una dintre principalele nemulțumiri ale femeilor de 
pretutindeni e că le vine greu să-şi dea seama dacă un 
bărbat este realmente atras de ele sau doar aşteaptă să 
întâlnească pe cineva mai bun. Acest lucru se întâmplă, în 
parte, fiindcă uneori bărbaţii, din dorinţa de-a evita un 
moment stânjenitor, le dau femeilor de înţeles că le vor 
suna, când, de fapt, nu au nici cel mai mic gând în acest 
sens. Cum poţi, aşadar, să-ţi dai seama? Urmăreşte aceste 
semnale-cheie pe care le transmit trupurile lor şi nu te vei 
mai întreba niciodată dacă te va suna sau nu: 


1. Privirile intense 


Cu cât privim mai insistent pe cineva, cu atât suntem mai 
interesaţi de el. Când ochii unui bărbat fug în stânga şi-n 
dreapta, creierul lui începe să caute portiţe de scăpare, 
semn că- şi planifică retragerea. 


2. Atingerile şi gesturile afectuoase 


Dacă-ti atinge mâna sau cotul ori dacă insistă cu 
îmbrăţişarea mai mult decât e nevoie înseamnă că are 
gânduri serioase. 


3. Poziționarea corpului 


Stă cu corpul orientat în altă direcţie decât a ta, 
demonstrând că ar vrea să se afle în altă parte, sau e 
aşezat chiar spre tine şi te priveşte? Un bărbat interesat 
nu doar că-şi va îndrepta corpul şi picioarele spre tine, dar 
va încerca şi să reducă distanţa dintre voi, creând un 
spaţiu intim. 

Majoritatea oamenilor presupun că pupatul şi 
îmbrăţişările sunt întotdeauna manifestări ale 
afecțiunii, dar uneori gesturile ne pot înşela. Dacă nu 
eşti prea încântat de ideea de-a 


îmbrăţişa pe cineva, dar situaţia o impune, e foarte 
posibil să ajungi să-l baţi uşor pe spate chiar înainte să-l 
îmbrăţişezi. Sărutul simulat, oferit în gol - şi însoţit de 
acel ,„,ţoc” specific vrea, de fapt, să imite un sărut real 
pe care nu vrem să-l dăm. Aşa că, data viitoare când 
vrei să ştii dacă sentimentele cuiva în ceea ce te 
priveşte sunt reale, fii atent la aceste mici scăpări. 


Cei care doar simulează afecțiunea te vor bate în mod 
repetat pe 
umăr pentru a opri „încleştarea”, exact aşa cum fac 
luptătorii; 
persoanele cu sentimente sincere te vor îmbrăţişa strâns. 


Va potriviţi? 

Vrei să ştii dacă persoana iubită este şi perechea ta ideală? 
Antropologul polonez Boguslaw Pawlowski a ajuns la 
concluzia că, în relaţia ideală, încrederea, banii şi 
respectul sunt mai puţin importante decât ca raportul 
dintre înălţimea lui şi-a ei să fie între 1 şi 1,09. 


Conform studiilor sale, pentru o căsnicie minunată, 
bărbatul trebuie să fie de 1,09 ori mai înalt decât 
partenera lui. Această teorie poate fi verificată pe câteva 
mariaje celebre, dar eşuate, de exemplu, cea a lui Tom 
Cruise (1,70 m) cu Nicole Kidman (1,80 m). 


Printre cuplurile cu un raport optim de înălţime se află: 
Cherie şi Tony Blair: 1,10 
Victoria şi David Beckliam: 1,09 
Alte exemple care, teoretic, pică testul înălţimii: 


Camilla Parker-Bowles şi Prinţul Charles: 1,01 


Penny Lancaster şi Rod Stewart: 0,97 


Viaţa de om căsătorit e frustrantă. În primul an de 

căsnicie, 

bărbatul vorbeşte şi ea ascultă. în al doilea an, femeia 

vorbeşte şi 
el este cel care ascultă. în al treilea an, vorbesc amândoi şi 

ascultă 
vecinii. 

Un studiu efectuat în cadrul Universităţii din California 
a scos la iveală faptul că cele mai persuasive cuvinte 
din limbajul vorbit sunt: „descoperire“, „garanţie“, 
„iubire”, „dovedit”, „rezultate”, „uşor”, „sânâtate”, 
„nou” şi „tu”. încearcă să foloseşti cât mai des aceste 
cuvinte. Aceste cuvinte nou descoperite, spun 
cercetătorii, îţi vor aduce mai multă iubire, îţi vor 
îmbunătăţi starea de sănătate şi-ţi vor asigura rezultate 
fantastice cu sexul opus. 


Cererile în căsătorie... 
cum s-o faci să spună „da” 


Acum o sută de mii de ani, omul preistoric se întorcea cu 
prada la sfârşitul unei zile de vânătoare şi o împărțea cu 
grupul său înăuntrul peşterii în care locuiau. La intrarea în 
peşteră aprindeau un foc, pentru a face căldură şi a ţine 
atacatorii la distanţă. Fiecare om stătea cu spatele la 
perete, ca să nu fie atacat din spate în timp ce mânca. 


La dineuri şi la alte evenimente la care se ia masa, omul 
modern se comportă cam în acelaşi fel ca strămoşul lui de 
acum o sută de mii de ani. Oamenii de afaceri şi experţii în 
limbajul trupului ştiu de mult timp că aşezarea invitaţilor 
la masă, luminile şi decorul pot avea un efect importat 
asupra rezultatului unei întâlniri. Ceea ce e valabil şi 
pentru cererile în căsătorie. 


Este mult mai simplu să-ţi convingi iubita să spună „da” 
când este relaxată, când nu e în defensivă. Din acest motiv, 
mul ţi bărbaţi înaintează cererea în căsătorie în perioada 
concediilor, în restaurante scumpe sau în alte locuri 
romantice. Dacă vrei să pui evenimentul în scenă acasă, la 
un hotel sau la restaurant, iată câteva ponturi pentru a 
reuşi să-i pui inelul pe deget: 


1.Alege un loc în care arde focul. Multe dintre 
restaurantele luxoase au un şemineu sau o 
imagine cu un foc la intrare, pentru a reproduce 
efectele focului ce ardea în vechime la intrarea în 
peşteri. 


2. Aşaz-o cu spatele la perete sau la un paravan. 
Potrivit cercetărilor, respiraţia, bătăile inimii, 
frecvenţa impulsurilor nervoase şi presiunea 
sangvină cresc atunci când stăm cu spatele la un 
spaţiu deschis, mai ales daca în jur este şi forfotă. 


3. Lumina ar trebui să fie scăzută, iar în fundal e 
bine să se audă muzică în surdină, pentru a-i 


relaxa simţurile. 


4. încearcă să-i limitezi câmpul vizual, ca să nu se 
concentreze la cei din jur, punând un paravan 
sau o plantă lângă ea, dacă vrei să-i captezi cu- 
adevărat atentia. 


5. Aminteşte-ţi de puterea atingerii. O atingere 
uşoară creează o legătură de moment între două 
persoane. Pentru asta trebuie să cuprindă 
bărbatul mâna femeii atunci când o cere în 
căsătorie. 


Cele mai bune restaurante folosesc aceste tehnici de 
relaxare pentru a scoate sume importante de bani din 
buzunarele clienţilor, în schimbul unor feluri banale de 
mâncare, iar bărbaţii le-au folosit, la rândul lor, de-a lungul 
timpului pentru a crea atmosfera romantică atât de 
apreciată de femei. Şansele de-a primi răspunsul pe care 
ţi-l doreşti sunt mult mai mari în aceste circumstanţe decât 
în orice decor cu lumină puternică sau în orice spaţiu 


deschis, cu zgomot puternic. 


încrederea... cum să-ti dai seama dacă 
partenerul te minte 


încrederea este baza oricărei relaţii fericite şi de durată, 
însă cum poţi fi sigur că partenerul nu te minte? 


Jumătatea ta îţi jură că nu se mai gândeşte la fosta, cu 
toate că păstrează o poză de-a ei în sertarul biroului. Soţia 
îţi spune că aseară a fost în vizită la mama ei, care se 
simţea rău, dar intuiţia îţi spune că ceva nu e în regulă. 
Cumva te minte? 


Când un bărbat minte, limbajul trupului, de obicei, îl 
trădează. 
Femeile, în schimb, preferă să pară ocupate atunci când 
spun o 
minciună. 


Unul dintre cele mai importante indicii, când vrei să-ţi dai 
seama dacă o persoană este sinceră cu tine sau nu, este să 
te uiţi cu atenţie la palmele ei. Când nu are nimic de 
ascuns, îşi va arăta una sau ambele palme, spunând ceva 
de genul: „N-am făcut nimic”, „îmi pare sincer rău dacă te- 
am supărat” sau: „Crede-mă că nu te mint!”. Un bărbat 
care nu vrea să vorbească despre ce a făcut aseară cu 
băieţii poate să-şi bage mâinile în buzunare sau să-şi tină 
braţele încrucişate atunci când îi explică partenerei unde a 
fost. Când o femeie vrea să ascundă ceva, va încerca să 
schimbe subiectul, prefacându-se, totodată, ocupată. 


Principalele gesturi după care poţi recunoaşte un mincinos 
sunt: 


1.Clipitul des. Persoanele aflate în situaţii 
stresante, ca atunci când mint, clipesc mai des 
decât în mod normal, încercând în mod inconştient 
să evite să te privească în ochi. 


2. Acoperirea gurii. Mâna este aşezată peste gură 


într-o încercare inconştientă a creierului de a 
pune stavilă minciunilor în timp ce sunt spuse. 


3.Frecatul la ochi. Când un bărbat minte, de obicei 
se freacă energic la ochi, iar dacă minciuna e 
chiar gogonată, va evita cu orice preţ să te 
privească în ochi. Femeile, în schimb, adoptă 
gesturi mai discrete, mângâind uşor zona de sub 
ochi. 


4. Ciupitul de ureche. Acest gest e o încercare 
simbolică de a izola adevărul. Practic, mincinosul 
încearcă să ignore el însuşi ceea ce spune, 
ciupindu-se de lob sau acoperindu-şi urechea cu 
totul. 


5. Aranjarea gulerului. Atunci când minţim, de 
obicei simţim un gâdilat uşor la nivelul gâtului; 
fiind o parte a corpului formată dintr-un ţesut 
sensibil, gâtul se irită foarte uşor, ceea ce-l face 
pe mincinos să se scarpine, pentru a îndepărta 
senzaţia. 


Luate separat, niciunul dintre aceste gesturi, care implică 
mâinile şi faţa, nu garantează că partenerul te minte, dar 
dacă surprinzi cel puţin trei asemenea gesturi la partener 
şi dacă, în plus, apar neconcordanţe între faptele lui şi 
ceea ce spune, sunt foarte mari sanse ca intuiţia ta să fie 
întemeiată. 


Pentru a depista un mincinos, uită-te dacă limbajul 
trupului nu 
cumva îi contrazice cuvintele. Contează mai mult felul în 
care 
spui ceva, nu neapărat ceea ce spui. Nicio femeie nu va 
crede un 
bărbat care-i spune „te iubesc” în timp ce dă din cap de la 
stânga 
la dreapta. 


Cum reusesc femeile să-şi dea seama 
imediat dacă un barbat le minte sau le 
însală 


Potrivit cercetărilor făcute de psihologi de la Universitatea 
Harvard, femeile sunt mult mai receptive la limbajul 
trupului decât bărbaţii şi pot evalua corect o situaţie în 
circa 87% dintre cazuri, în timp ce bărbaţii reuşesc doar în 
42% dintre cazuri. Femeile au capacitatea înnăscută de a 
repera şi descifra semnalele nonverbale, precum şi de a 
percepe anumite detalii care bărbaţilor le scapă. Din 
motive ce ţin de supravieţuire, creierul lor e programat să 
citească limbajul trupului la străinii pe care-i întâlnesc şi 
chiar la bebeluşii care încă nu se pot exprima prin cuvinte. 


Să fii „receptiv” înseamnă, în special, să fii capabil să surprinzi 
contradicţia dintre cuvintele cuiva şi ceea ce transmite corpul 
lui. 


Datorită percepţiei ultradezvoltate a femeilor în materie 
de limbaj al trupului şi semnale vocale, bărbaţii sunt 
prinşi cu mâţa-n sac mult mai des, ceea ce face să pară 
că şi mint mai frecvent decât ele. Fals! Bărbaţii sunt 
doar prinşi mai des. Echipamentul senzorial mai avansat 
al femeilor face ca bărbaţilor să le vină mai greu să le 
mintă-n faţă. însă bărbatul, după cum deja ştiu 
majoritatea doamnelor, e foarte uşor de minţit în faţă, 
tocmai fiindcă el nu are dotările necesare pentru a sesiza 
inconsecventa dintre semnalele verbale şi cele 
nonverbale emise de femeie. Din această cauză, puţini 
bărbaţi îşi pot cu- adevărat minţi soțiile reuşind să scape 
şi basma curată, pe când femeile îi pot băga foarte uşor 
în ceaţă pe partenerii lor. 


„Ştii, dragă, 
mi-a cerut şeful să 
lucrez până târziu 

Un bărbat supus unui test cu cel mai performant detector de minciuni. 


PONT 

Dacă eşti bărbat şi ai de gând să minţi o femeie, ar fi 
bine să încerci s-o faci la telefon, printr-un e-mail sau 
cu toate luminile stinse şi cu o pătură pe cap. Femeile 
nu doar că au capacitatea rafinată de a detecta 
minciunile, dar au şi obiceiul să le ţină minte şi să le 
folosească drept muniţie în viitoarele certuri. 


Aproape pretutindeni, rata aventurilor extraconjugale este 
estimată a fi undeva între 30 şi 60%. Era nouă a SMS- 
urilor, a Facebook-ului, a întâlnirilor online şi a site-urilor 
dedicate „aventurierilor” facilitează considerabil 
infidelitatea din partea oricăruia dintre sexe. Şi, implicit, 
sporeşte şi şansele de a fi prins. Dat fiind că femeile se 
pricep mai bine la depistarea celor care calcă strâmb, nu e 
de mirare că 80% dintre aventuri sunt iniţiate de bărbaţi şi 
80% dintre relaţii sunt sfârşite de femei. 


J> 5 y 


Exact cum credeam! 
Lupul îşi schimbă părul, 
dar năravul ba. 


Dar, draga mea..., 
ţi-am zis de la început 
că afară-i vopsit gardul 
şi-năuntru-i leopardul! 


So 


M 


S zh 


Care-i diferenţa dintre a minţi autorităţile fiscale şi a-ti 
minţi 


> 


nevasta? Aceea că, dacă eşti prins, fiscul tot va vrea să ţi-o 
tragă. 
LIMBAJUL TRUPULUI IN DRAGOSTE 


REGULA NR. 10 


Deoarece minţitul implică stres, vocea mincinosului se 
poate subţia foarte tare. Dacă partenerul primeşte un 
mesaj pe telefon de la o anume Charlotte şi încearcă să- 
ţi explice fie că e o greşeală. fie că nu cunoaşte nicio 
Charlotte, iar tu observi că vocea a început să-i semene 
cu ciripitul unei vrăbiuţe, poţi să mai bifezi un punct pe 
graficul suspiciunilor tale. 


LIMBAJUL TRUPULUI ÎN DRAGOSTE 

Prin intermediul aparaturii speciale care înregistrează 
vascularizarea corpului s-a constatat că, atunci când 
cineva minte, îi creşte nasul. Presiunea mare a sângelui 
face ca țesuturile moi din interiorul nasului să se 
augmenteze şi terminaţiile nervoase să producă o 
senzaţie de gâdilat sau de mâncărime, ceea ce desigur 
că atrage după sine nevoia de a te scărpina. Nu putem 


sesiza creşterea nasului cu ochiul liber, dar foarte 
interesant e că, atunci când mint, bărbaţilor li se 
măreşte până 

şi penisul! Deci, dacă vrei să fii sigură că nu te minte, 
da-i jos pantalonii! 


CAPITOLUL 6 
Secretele unei relaţii reuşite 


Femeile au nevoie de afecţiune 


„înainte să ne căsătorim, mă ţinea de mână în public şi-mi 
facea masaj. Acum nu mă mai ţine deloc de mână şi mă 
atinge doar când vrea să facem sex.” îţi sună cunoscut? în 
timpul perioadei de curtare, bărbaţii îşi ating iubitele mai 
mult decât în oricare altă etapă a relaţiei. Asta fiindcă de- 
abia aşteaptă să le pipăie, dar, neprimind încă undă verde 
pentru atingerile sexuale după care jinduiesc de fapt, 
profită de orice prilej pentru a le atinge în alte feluri. Când 
li se dă voie să „pună mâna”, creierul lor nu mai vede 
rostul faptului de-a o lua de la capăt, concentrându-se doar 
pe momentele de aur. 


Fetele sunt mult mai sensibile tactil încă de mici, iar la 
maturitate pielea unei femei este de cel puţin zece ori mai 
susceptibilă la atingeri şi apăsare decât cea a unui bărbat. 


Pielea femeilor este şi mai subţire decât a bărbaţilor, 
având, în plus, un strat de grăsime dedesubt, pentru a le 
ţine de cald iarna şi a le face mai rezistente. De aceea sunt 
ţinutul în braţe, giugiulitul şi apropierea de cei dragi foarte 
importante pentru femei. De altfel, un studiu făcut pe 
pacienţi cu tulburări psihice a arătat că, atunci când sunt 
tensionaţi, bărbaţii evită atingerile şi se retrag în universul 
lor. În schimb, mai mult de jumătate dintre femeile care au 
fost supuse testului au iniţiat apropieri faţă de bărbaţi, nu 
în scopuri sexuale, ci pentru intimitatea pe care o induc 
acestea. 


PONT 

Pentru a primi câteva bile albe de la partenera, nu 
fi zgârcit cu atingerile, dar evită s-o pipăi. Nu uita 
s-o alinţi cât de des se poate şi s-o ţii de mână, ca 
să simtă c-o iubeşti. 


Ţine-ţi femeia aproape! 


În zilele noastre, riscul ca o căsnicie să se încheie este de 
50%, probabilitatea ca despărţirea să fie iniţiată de femeie 
fiind de 85%. Estimările arată că, doar în Marea Britanic, 
au loc zilnic circa trei sinucideri în rândul bărbaţilor, care 
sunt nevoiţi să plătească sume imense pentru pensii 
alimentare, fiindcă sistemul acestora funcţionează pe 
principiul proporţionalităţii directe: cu cât câştigi mai 
mult, cu atât plăteşti mai mult. Bărbaţii aflaţi în situaţia 
aceasta trăiesc cu sentimentul că e aproape imposibil să 
iasă la liman şi să-şi refacă viaţa. Deci ce vor femeile, de 
fapt? Dat fiind rolul de furnizor-vânător pe care l-a avut 
bărbatul la început, femeia îi pretinde acestuia să-şi 
demonstreze potenţialul de vânător pe termen lung şi să 
împartă prada cu ea. 


Iubirea şi căsătoria sunt doar o chestie de chimie. 
De aceea, relaţia dintre parteneri este, uneori, toxică. 


PONT 

Pentru o femeie, gesturile mici care demonstrează 
devotamentul contează mult mai mult decât cadourile 
scumpe. Orice acţiune ce reflectă iubirea e percepută 
ca un semn de implicare, aşa că bărbaţii trebuie să fie 
drăgăstoşi dacă vor să păstreze o femeie lângă ei. 
Adică trebuie să fie 

grijulii şi afectuoşi. În ciuda posibilelor obiecţii ale 
celor care susţin egalitatea între sexe, gesturile 
clasice precum deschisul uşii, cāratul sacoşelor 
sau, pur şi simplu, ascultarea spuselor femeii o să- 

i dea de înţeles că nu eşti doar în trecere prin 
viata ei. 


Zambeste, zâmbeşte şi iar zâmbeşte! 


Faptul de a zâmbi - sau nu - e un obicei. Studiile 
demonstrează că-ti poţi îmbunătăţi considerabil relaţia 
străduindu-te să zâmbeşti şi să râzi constant, până în 
punctul în care te înveţi s-o faci fără efort. Relaţiile devin 
vulnerabile atunci când unul dintre parteneri nu doar că 
nu reflectă manifestările de fericire ale celuilalt, dar îl 
priveşte chiar cu dispreţ. Cu cât îi zâmbeşti mai mult 
partenerului, cu atât veţi fi mai uniţi. 


Sfatul cercetătorilor. Doar 15% din cât râdem are, de 
fapt, de-a 
face cu glumele. Râsul e, mai degrabă, indus de apropiere. 
Cuplurile în care partenerii ştiu să râdă împreună sunt mai 
trainice. 


PONT 


Pentru a aduce râsul şi fericirea în relaţia voastră, 
puteţi face tot soiul de lucruri simple şi eficiente 
precum să vă uitaţi împreună la un film sau la un 
serial haios, să mergeţi la un show de stand up 
comedy sau, pur şi simplu, să încercaţi să râdeţi 


unul la glumele celuilalt. Cu cât râzi mai mult, cu 
atât creierul tău produce mai multe endorfine şi 
cu atât mai fericit vei fi. Şi, pe principiul cauză- 
efect, cu atât mai mult va râde şi partenerul tău. 


Barbaţii trebuie să demonstreze că ştiu să 


asculte... 
> 


De multe ori, femeile se plâng că bărbaţii nu ştiu să le 
asculte. La ele, limbajul trupului reflectă foarte bine starea 
emoţională pe 


care o au, fiind, totodată, răspunzător în proporţie de circa 80% pentru forţa şi impactul 
conversaţiilor pe care le poartă. în ochii unui bărbat care le observă atunci când discută 
fată-n fată sau vorbesc la telefon, femeile par nişte făpturi agitate care dau din mâini şi-şi 
modifică des expresiile faciale şi gesturile. 


Tonul vocii exprimă, la rândul lui, ceea ce gândim de 
fapt, iar femeile comunică folosind o gamă de cinci 
tonuri - majoritatea bărbaţilor identifică maximum trei. 
Cuvintele în sine transmit i 

mai puţin de 10% din semnificaţia mesajelor unei femei. 


Prin urmare, cuvintele nu sunt centrale în comunicarea 
întreţinută de femei, fiindcă majoritatea mesajelor 
transmise de ele sunt nonverbale. 


Limbajul trupului reflectă fidel starea emoţională a unei persoane. 


în general, atunci când ascultă pe cineva, femeile pot 
schimba în jur de şase expresii faciale într-un interval 
de zece secunde, reflectând emoţiile celuilalt şi dându-i, 
astfel, feedback. Chipul lor va oglindi exact emoţiile 
transmise de interlocutor. lar cineva care ar privi din 
afară chiar ar avea impresia că ambii iau parte, în acel 
moment, la evenimentele discutate. 


lată o secvenţă tipică de zece secunde, cu mimica unei 
femei care ascultă: 


Tristeţe Surprindere Furie Bucurie Teamă Dorinţă 


lată şi gama expresiilor faciale afişate de bărbat în acelaşi 
interval de ascultare: 


Tristeţe Furi Bucuri Team Dorint 


Femeile percep semnificaţia unui mesaj prin intermediul 
intonaţiei şi al limbajului corporal pe care-l afişează 
celălalt. Bărbatul trebuie să facă exact la fel dacă vrea ca 
partenera lui să se simtă ascultată şi înţeleasă. Majoritatea 
celor de sex masculin se simt descurajaţi când se gândesc 
la ce presupune, pentru ele, feedbackul prin intermediul 
expresiilor faciale, dar, dacă ajungi să stăpâneşti tehnica, 
vei avea doar de câştigat. 

în loc să dai sfaturi, încearcă să oglindeşti 
expresiile faciale ale partenerei tale atunci când 
îţi spune cum i-a mers peste zi sau ce-o 
îngrijorează. Şi nu-i reformula niciodată ideile şi 
n-o întrerupe pentru a-i corecta vreun cuvânt. 
Pentru femei contează doar sentimentele şi 
emoţiile, iar cea mai bună modalitate prin care să 
le afişezi e prin limbajul trupului şi tonul vocii. 


„Odată au trecut şi şase luni în care nu am vorbit cu 
nevastă-mea. 
N-am vrut s-o întrerup.” 


„.„. Şi s-o demonstreze cu-adevârat 


Consolidarea relațiilor prin intermediul dialogului e 
prioritară pentru  mentalul feminin. Să  comparăm 
sporovăială zilnică a unei femei cu cea a unui bărbat. El 
îndrugă între 2 000 şi 4 000 de cuvinte, emite între 1 000 
şi 2 000 de sunete şi transmite cel mult 2 000-3 000 de 
semnale corporale. Asta înseamnă că, în medie, 
comunicarea lui însumează circa 7 000 de „cuvinte” zilnic, 
adică puţin peste o treime din capacitatea zilnică de 
exprimare a majorităţii femeilor. 


Atunci când o femeie este stresată, vorbeşte încontinuu. în 
cazul lor, vorbitul le scapă de povară, oferă alinare. Cea 


mai importantă lecţie pe care poate s-o înveţe un bărbat 
este să asculte folosind sunete şi gesturi specifice acestei 
interacțiuni. E 


posibil ca lui să i se pară un lucru nebunesc, deoarece bărbaţii vorbesc doar 
când au ceva de spus sau când trebuie să vină cu o soluţie la o problemă. 


Tocmai ce s-a inventat un mp3player ce poate fi implantat în 
sânii femeilor. Şi asra pentru că femeile se plâng că bărbaţii petrec 
prea mult timp holbându-se la sânii lor, în loc să le asculte. 


Principalele gesturi prin care să-i arăţi c-o asculţi sunt 
înclinarea capului într-o parte şi datul din cap. Nişte 
gesturi inofensive, paşnice, care le transmit celorlalţi câ-i auzi. 


Când o femeie care-a terminat de vorbit consideră c-ai înţeles 
ce avea de spus, se simte uşurată şi bucuroasă. În plus, rămâne 
cu impresia că eşti un om minunat fiindcă ai ascultat-o, deci, 
probabil, vei avea parte şi de-o seară frumoasă. 


E bărbatul visurilor mele și 


vine să mă facă i-ai 


În sfârşit! El este! E Tarzan! \ 


Bărbaţii nu sunt maeştri în arta conversaţiei, dar măcar pot învăţa să asculte. 


LIMBAJUL TRUPULUI IN DRAGOSTE 

Când două persoane locuiesc împreună de mult timp şi 


au o relaţie bună, deseori încep să semene una cu 
cealaltă. Şi asta din două motive: unu, suntem atraşi de 
parteneri care ne seamănă; şi doi, cuplurile reuşite îşi 
reflectă mereu mimica, iar asta, în timp, duce la 
dezvoltarea muşchilor în aceleaşi zone ale feţei. Chiar şi 
partenerii care nu seamănă fizic pot părea că seamănă 
într-o poză datorită faptului că zâmbesc la fel. Căsniciile 
feri' cite sunt cele în care femeia şi bărbatul îşi reflectă 
reciproc expresiile faciale, învățând, astfel, să se 
sincronizeze. 


Femeile trebuie să acorde atentie înfâţişării 
lor 


A luat-o de soaţă pentru cum arăta înainte, nu acum. 


Că ne place sau nu, felul în care arătăm e important atunci 
când vrem să atragem sau să păstrăm un partener. Pentru 
o relaţie pe termen lung, bărbatul este interesat mai 
degrabă de personalitatea femeii, de inteligenţa şi de 
umorul ei, şi mai puţin de trup, dar felul în care arată 
rămâne, în continuare, prioritar în baremul lui. Fiindcă 
stimulii  vizuali sunt  esenţiali pentru barbat, el 
interpretează, în mod inconştient, tot ceea ce face sau nu o 
femeie pentru aspectul ei ca o măsură a respectului şi a 
sentimentelor pe care le are pentru el. în sinea lui, se 
gândeşte că dacă ea este atât de preocupată de înfăţişarea 
ei înseamnă că-şi doreşte ca el să se simtă atras de ea. 


Una dintre cele mai frecvente reclamaţii exprimate de 
bărbaţi la procesele de divorţ este că, după căsătorie, soţia 
începe să-şi neglijeze înfăţişarea. Ei au senzaţia că femeile 
se îngrijesc de aspectul lor doar până-i atrag, iar după 
căsătorie nu-i mai acordă importanţă. Unei femei îi vine 
greu să înţeleagă punctul lor de vedere, fiindcă ea îşi 
iubeşte, în general, partenerul indiferent de felul în care 
arată. însă aşa stau lucrurile cu bărbaţii, fie că eşti sau nu 
de acord. 

Pe multe femei le scoate, efectiv, din sărite că e 
posibil ca partenerul să nu le mai găsească 
atrăgătoare, din cauza aspectului lor neîngrijit, 
chiar şi după ce şi-au luat reciproc angajamente 
serioase, dar e un fapt de viaţă. La fel, atunci când 
vremea este urâtă, când tună şi plouă, nu are sens 
să ne supărăm, să ne plângem de cât de nedrept e 
totul sau să organizăm marşuri de protest. Mai 
bine ne ferim de vremea urâtă luând o umbrelă la 
noi, purtând mănuşi sau folosind o cremă 
hidratantă. Pur şi simplu, aşa stau lucrurile cu felul 
în care gândesc bărbaţii. Nu te lupta cu ei, ci 
manevrează-i cum trebuie. 


„O să mă iubeşti şi când o să fiu bătrână şi o să am părul 
alb?” 
întrebă ea. „Nu doar c-o să te iubesc, dar o să-ţi scriu e- 
mailuri 
oriunde te-ai afla”, spuse el. 


aiaoiysvD vana 


ÎNAINTE DE CĂSĂTORIE 


Mai presus de orice, ţine minte că barbaţii 


nu sunt atenti la detalii 
> 
Gail şi Sean sunt în maşină, se întorc acasă de la o 


petrecere. După nouă minute de tăcere, el incepe să 
suspecteze că ceva nu e în regulă. „Draga mea, e totul în 


ordine?” întrebă el. 


„Da, totul e bine!” răspunse Gail Accentuarea 
cuvântului „bine” îi confirmă lui Sean că lucrurile nu 
erau nici pe departe bine. 


încercă să-şi amintească ce făcuseră la petrecere. „Am 
greşit cu ceva mai devreme?” 


„Nu vreau să vorbesc despre asta!” ripostă ea brusc. 
Deci era furioasă şi, de fapt, voia să discute. 


În tot acest timp, el rămase complet dezorientat, 
încercând să-şi dea seama când a călcat pe bec. „Nu ştiu 
cu ce-am greşit”, veni pledoaria lui. Omul e sincer. Pur şi 
simplu, nu înţelege problema. 

„Bine, atunci, am Să-ţi spun, cu toate că faci pe niznaiul”, 
zise ea. Dar el nu se preface. Chiar nu ştie ce s-a 
întâmplat. „Fâţa aia s-a învârtit toată seara pe lângă tine 
şi mai că te trăgea de mânecă, iar tu ai încurajat-o!” 

Dar cum? Sean e complet uimit. Care față? Când l-a tras 
de mânecă? Şi-ncepe cearta. 


În timp ce „fâţa” (termenul e folosit mai ales de femei; 
bărbaţii ar numi-o, mai degrabă, „tipa aia sexy”) ar fi 
vorbit cu el, bărbatul n-a observat cum că ea îşi înclina 
pelvisul şi că piciorul ei era îndreptat spre el, n-a sesizat 
că-şi flutura părul, că-şi mângâia coapsa sau lobul urechii, 
că se juca la masă cu piciorul paharului şi că se alinta ca o 
şcolăriţă. Până la urmă, bărbatul e un vânător. Poate să 
ochească o zebră la orizont şi să-ţi spună cât de repede se 
deplasează. Insă nu are abilitatea femeii de a surprinde 
semnalele vizuale, vocale şi corporale care transmit că 
cineva e pus pe fapte mari. Fiecare femeie de la acea 
petrecere a observat fără cel mai mic efort intenţiile 
„fâţei”. Şi, imediat, în mod telepatic, s-a declanşat o 
alarmă anti-scorpie în incinta cu pricina. Majoritatea 
bărbaţilor nu s-au prins de nimic. Aşa că, atunci când el, 
deşi acuzat de asemenea lucruri, pretinde că spune 
adevărul, probabil că vorbeşte serios. 


Creierul masculin nu are dotările necesare pentru a 
recepta urzeala fină a limbajului corporal. Creierul feminin 
are până la 16 arii pe care le foloseşte pentru a evalua 


comportamentul celorlalţi, în timp ce al bărbaţilor dispune 
de patru-şase arii de 


care aceştia se pot ajuta. Aşa se explică faptul că o femeie 
invitată la un eveniment îşi poate da imediat seama care e 
starea celorlalte cupluri de la masă - cine s-a certat, cine şi 
pentru cine are o pasiune şi aşa mai departe. 

Dacă eşti femeie şi vrei să eviţi certurile cu 
partenerul, reţine că cei mai multi bărbaţi nu sunt 
atenti la detalii. 

Bărbații nu observă detaliile. 


Reţine că sinceritatea nu e tot timpul cea 
mai bună soluție 


Ce răspunzi când ea te-ntreabă dacă nu ştiu ce rochie o 
face să pară grasă? Dacă ai o oarecare experienţă cu 
femeile, îi spui că arată bine. Dar poate că te gândeai să 
zici: „Nu rochia te face să pari grasă, ci toate prâjiturile şi 
îngheţata pe care le mănânci.” Dacă îi spui aşa ceva, 
probabil c-o să-ţi zboare pe lângă cap obiecte din cel mai 
fin porțelan. 


De fapt, dacă i-ai zice întotdeauna partenerului adevărul 
gol- goluţ, ai sfârşi, fără îndoială, singur sau în pragul 
divorţului. Minciunile nevinovate sunt esenţiale pentru 
reuşita unei relaţii. Scopul lor este să-l facă pe celălalt să 


se simtă în largul lui, ceea ce nu s-ar întâmpla dacă ar fi 
să-i spui adevărul verde-n faţă. Dacă vei zice adevărul 
întotdeauna, nu vei avea parte decât de tristeţe şi de 
singurătate. Minciunile nevinovate sunt uleiurile ce fac ca 
interacţiunile dintre noi să meargă ca unse. 


Prima întrebare pe care-o pune bărbatul şi la care femeia 
minte: 
„Ţi-a placut?” 

Pentru a fi convingător când îi spui minciuni 
nevinovate partenerului, exersează  gestica 
palmelor deschise şi a datului aprobator din cap. 
Aceste detalii îi vor da celuilalt senzaţia că eşti 
sincer şi vei evita „accidentele casnice”. 


Sincer, iubito, sexul cu 
fosta nici măcar n-a fost 
cine ştie ce!!! 


„Doar duşmanii îşi spun adevărul. Prietenii şi iubirii se 
mint la 
nesfârşit, prinşi în urzeala datoriei.” 


STEPHEN KING 


Gestul pe care-l evita 
toti bărbaţii căsătoriţi şi fericiţi 


Degetul mare poate fi folosit pentru a ridiculiza sau a 
sugera o lipsă de respect faţă de altă persoană. De 
exemplu, dacă un 


bărbat se apleacă spre un amic, arată cu degetul mare 
către partenera lui şi-i spune „e atât de pisăloagă”, e cazul 
să se aştepte la represalii. în această situaţie, scuturatul 
degetului mare, folosit şi ca arătător, e un semn de 
ridiculizare. Prin urmare, cele mai multe femei se 
enervează când surprind acest gest, mai ales dacă vine din 
partea unui bărbat. Dacă eşti bărbat şi ţii la relaţia ta, 
încearcă să eviţi folosirea degetului mare în acest mod. 
Femeile vor percepe gestul ca pe-o încercare de-a le umili. 


„Sunt cu «paznicul» după mine!" 


Ce faci dacă se strică maşina de spălat? 
Cumperi nişte flori. 


În sfârsit, învaţă să trăieşti cu diferentele 
dintre voi şi nu vă mai certati din cauza lor! 
J 


> 


Evoluând în rolurile noastre, am fost echipați cu trăsăturile 
psihologice şi simțurile de care avem nevoie pentru a 
supraviețui. Dezvoltându-se ca ființe care asigură îngrijire 
şi hrană, femeile sunt, pur şi simplu, mai capabile să 
sesizeze nuanțele subtile din limbajul trupului, precum şi 
indiciile din tonul vocii şi alti stimuli senzoriali. 


Nu că femeile ar fi dotate cu supersimţuri, ci, mai degrabă, 


că simţurile bărbaţilor, prin comparaţie, s-au atrofiat. Din 
universul percep tivi taţii lor acute, femeile se aşteaptă ca 
bărbaţii să ştie să le citească semnalele verbale, vocale şi 
corporale şi să le anticipeze nevoile aşa cum ar face orice 
surată de-a lor. Femeia pleacă de la premisa că el ştie ce-şi 
doreşte ea şi care-i sunt nevoile, iar când acesta nu-i 
remarcă semnalele, îl acuză de insensibilitate şi de faptul 
că n-are habar. Nu-i de mirare că 50% dintre mariaje se 
destramă. Vestea bună, în schimb, e că majoritatea 
bărbaţilor îşi pot exersa  receptivitatea la mesaje 
nonverbale şi vocale. Iar femeile ar face bine să accepte, şi 
ele, că pe bărbaţi nu-i poţi schimba. Dacă vă doriţi o relaţie 
fericită, trebuie să acceptaţi şi să învătati să convieţuiri cu 
diferentele dintre voi, şi nu să le ignoraţi. 


Bărbaţii şi femeile sunt diferiţi. Nici mai buni, nici mai răi, 
Ci, 

pur şi simplu, diferiţi. 


CONCLUZII 


Comunicarea prin limbajul trupului a început cu milioane 
de ani în urmă şi este fundamentală în interacţiunile cu 
sexul opus. Cu toate acestea, când vine vorba de viaţa 
amoroasă, mulţi dintre noi au pierdut acest meşteşug. în 
toate ţările vestice şi europene, rata căsătoriilor a atins cel 
mai mic prag din ultimii 100 de ani, ajungând la jumătatea 
celei de-acum 25 de ani. în regiuni precum Australia, 28% 
dintre adulţi n-au fost niciodată căsătoriţi. în SUA, 63% 
dintre mariaje se destramă. întâlnirile online, maratoanele 
de flirt şi speed dating-\.\\ iau o tot mai mare amploare 
pretutindeni. Şi fiindcă bărbaţii se apropie mai greu de 
sexul opus, la majoritatea cursurilor de flirtat vei vedea că 
participă mai mulţi bărbaţi decât femei. Majoritatea celor 
care se căsătoresc sau trăiesc cu cineva efectiv se 
chinuiesc să facă relaţia să funcţioneze, invocând drept 
probleme comunicarea defectuoasă, incompatibilitatea, 
infidelitatea şi „diferenţele ireconciliabile”. Atât bărbaţii, 
cât şi femeile au uitat gesturile şi semnalele limbajului 
corporal pe care strămoşii noştri le percepeau în mod 


firesc. 


însă putem învăţa să comunicăm mai bine cu ajutorul 
limbajului trupului. Cercetările au arătat că, atunci când 
intervii asupra limbajului corporal, se produce o schimbare 


şi în multe dintre atitudinile tale fată de diferite situaţii de 

viaţă. Poţi să-ţi schimbi starea de spirit înainte să te duci la 
o petrecere, te vei simţi mai încrezător în preajma persoa- 
nelor de sex opus, poţi deveni mai deschis şi mai atrăgător. 
Când limbajul corpului tău se schimbă în bine, vei inter- 
acţiona altfel cu ceilalţi, iar ei, la rândul lor, îţi vor 
răspunde într-un mod diferit. De aceea, este fundamental 


pentru vieţile noastre sentimentale să învăţăm să 


înţelegem limbajul trupului. Un limbaj corporal pozitiv te 
va face să te simţi şi să arăţi mai bine; relaţiile tale vor 
avea de câştigat, iar legăturile cu partenerii se vor 
consolida. 


Cele două secrete ale unei căsnicii fericite: 
1. când greşeşti, recunoaşte; 
2. când ai dreptate, taci. 


Limbajul trupului unui om îţi poate spune dacă e cuplat 
sau nu, dacă-şi doreşte o aventură de-o noapte sau o 
relaţie pe termen lung, dacă se simte atras de tine sau 
dacă îl laşi rece; te ajută să întemeiezi relaţii sănătoase şi 
fericite, să-ţi dai seama dacă eşti înşelat, precum şi să eviţi 
ciondănelile şi certurile grave cu partenerul. Sperăm că ai 
învăţat, din această carte, cum să-i „citeşti” corect pe 
oameni şi cum să transmiţi semnalele potrivite la 
momentul potrivit. Sperăm că te-am ajutat să descoperi 
influenţa remarcabilă şi pozitivă pe care o poate avea 


limbajul trupului asupra vieţii sentimentale. 


La final, iată rezumatul punctelor-cheie necesare pentru o 


viată amoroasă reuşită. 


>> 


Cum să fii atrăgător prin limbajul tău corporal în timpul 
curtării 


e Fața. încearcă să ai o expresie însufleţită, de om 
abordabil şi deschis, şi ai grijă să nu-ţi lipsească 
zâmbetul din repertoriu. 

e Teritoriul. Apropie-te de celălalt atât cât să te 
simţi în largul tău. Dacă acesta se retrage, nu 
încerca să te apropii din nou. 

efă gesturi prin care să arâţi că eşti 
deschis! Evită să ţii picioarele, gleznele şi 


braţele încrucişate şi ţine-ţi palmele la vedere. 


e Privitul în ochi. Poţi să te uiţi insistent la 
persoana care te atrage, dar ai grijă să nu 
depăşeşti pragul care-l face pe celălalt să nu se 
mai simtă în largul lui. 


e Scoate în evidentă diferentele dintre 


sexe, dacă vrei să atragi atenţia persoanelor de 
sex opus. Cel mai simplu e prin a încerca să acorzi 
mai multă atenţie aspectului exterior. Chiar dacă 
poate părea nedrept, felul în care arăţi este 
important. 


e Femeile trebuie sa transmita 


semnale clare, fără ambiguităţi, 
bărbaţilor de care se simt atrase, însă ai grijă să 
nu baţi prea multe apropouri şi prea devreme. 


*eBărbaţii trebuie sā facă un efort 
pentru a învăța să citească limbajul 
corporal al femeilor. Femeile ştiu prea bine 
să semnaleze când îşi doresc să fie curtate. 
Problema e că bărbaţii nu percep semnalele şi, 


prin urmare, evită să se apropie de femeile care se 
simt, la rândul lor, atrase de ei. 


Cum să fii atrăgător prin limbajul tău corporal pe 
parcursul relaţiei 


e Bărbații trebuie să înveţe să se 


exprime prin mimica lor. Când vorbeşti 
cu partenera, mai bine dă din cap sau înclină-l, în 
loc să vii cu soluţii la cine ştie ce probleme. 


e Femeile trebuie să reţină că bărbaţii pun 
preţ pe aspectul lor fizic chiar şi după ce faza de 
curtare s-a încheiat. 


e«Zâmbeşte des şi fa în asa fel încât umorul şi 


râsul să devină esenţiale în relaţia ta, pentru a o 
consolida şi a vă asigura fericirea în doi. 


e Oglindeşte limbajul corporal al partenerului, 
dacă vrei să întăreşti legătura dintre voi şi să ai o 
relaţie armonioasă. 


Cei care „au noroc în dragoste” ştiu că gesturile şi 
expresiile faciale sunt mai importante decât ceea ce 


spunem. 


Cercetările au arătat că, per total, impactul unui mesaj 
este mai puţin de 10% de natură verbală (prin cuvinte), 
între 60 şi 80% de natură nonverbală, iar restul tine de 
intonaţie. 

> > > Deci, dacă nu cumva te-ai născut sau ai deprins 
ulterior abilitatea de-a interpreta limbajul trupului, există 
riscul ca, până acum, să nu fi înţeles ce încearcă să-ţi 
transmită sexul opus. Sperăm ca această carte să-ţi fi 
arătat ceea ce ţi-a scăpat printre degete până de curând şi 


că viaţa ta sentimentală va deveni, din bună, excelentă! 


